cyanic-selkie/wikianc huggingface dataset:
വിഴുതി
കപ്പാരേസീ സസ്യകുടുംബ ത്തിലെ ഒരു കുറ്റിച്ചെടിയാണ് കാട്ടകത്തി അഥവാ വിഴുതി. . തെക്കേഷ്യൻ തദ്ദേശവാസിയാണ്. ആവാസവ്യവസ്ഥയുടെ നഷ്ടത്താൽ ഭീഷണി നേരിടുന്നുണ്ട്. വിഴുതി എന്നു തമിഴിലും അറിയപ്പെടുന്ന ഈ ചെടി 2000 വർഷത്തോളമായി സിദ്ധ ഔഷധങ്ങളിൽ ഉപയോഗിച്ചുപോരുന്നു. കരീര വെളുമ്പൻ, ചോരത്തുഞ്ചൻ, ചെഞ്ചോരത്തുഞ്ചൻ, ചെറുചോരത്തുഞ്ചൻ, വെള്ളിവരയൻ ശലഭം, വെള്ളിലത്തോഴി, നാട്ടുപാത്ത എന്നീ ശലഭ-ലാർവകളുടെ ഭക്ഷണസസ്യമാണ് ഇത്.
കമ്മ്യൂണിസ്റ്റ് പാർട്ടി ഓഫ് ഇന്ത്യ
thumb|സി.പി.ഐ. സംസ്ഥാന സമ്മേളനം കൊല്ലം-2012ലഘുചിത്രം|സംസ്ഥാന സമ്മേളനം 2015 ലഘുചിത്രം|22 -ാ‍ം പാർട്ടി കോൺഗ്രസ് ലഘുചിത്രം|സംസ്ഥാന സമ്മേളനം ഭാരതത്തിലെ ഏറ്റവും പഴയ കമ്മ്യൂണിസ്റ്റ് രാഷ്ട്രീയ പാർട്ടിയാണ് കമ്മ്യൂണിസ്റ്റ് പാർട്ടി ഓഫ് ഇന്ത്യ (സിപിഐ) അഥവ ഇന്ത്യൻ കമ്മ്യൂണിസ്റ്റ് പാർട്ടി. 1925 ഡിസംബർ 26 ന് കാൺപൂരിലാണ് സി.പി.ഐ രൂപീകരിച്ചത്.
ആന്ധ്രാ പ്രദേശ്‌, മണിപ്പൂർ, ഝാ‍ർഖണ്ഡ്‌, കേരളം, തമിഴ്‌നാട്‌, പശ്ചിമ ബംഗാൾ, ത്രിപുര, തെലങ്കാന, ബീഹാർ, ഒഡീഷ എന്നീ സംസ്ഥാനങ്ങൾ സി.പി.ഐയുടെ ശക്തി കേന്ദ്രങ്ങളാണ്.
കേരളത്തിൽ ഇടതുമുന്നണിയിലെ രണ്ടാമത്തെ വലിയ കക്ഷിയാണ് സി.പി.ഐ. കാനം രാജേന്ദ്രൻ കേരള ഘടകത്തിന്റെ സെക്രട്ടറി. പതിനഞ്ചാം കേരള നിയമസഭയിൽ നാലു പ്രധാന വകുപ്പുകളുടെ ചുമതല കെ. രാജൻ, ജെ. ചിഞ്ചുറാണി, പി. പ്രസാദ്, ജി. ആർ. അനിൽ, എന്നീ സി.പി.ഐ. മന്ത്രിമാർക്കാണ്.
ചരിത്രം
1925 ഡിസംബർ 26 കാൻപൂരിൽ വച്ചാണ്‌ ബ്രിട്ടീഷ് ഇന്ത്യയിലെ വിവിധ കമ്മ്യൂണിസ്റ്റ് സംഘങ്ങളുടെ ആദ്യത്തെ സമ്മേളനം നടക്കുന്നത്.അവിടെ വച്ചാണ്‌ സി.പി.ഐ. എന്ന രാഷ്ട്രീയ പ്രസ്ഥാനത്തിന്റെ ഉദയം പ്രഖ്യാപിക്കപ്പെടുകയും അതിന്റെ ഭരണഘടന അംഗീകരിക്കപ്പെടുകയും ചെയ്തത്.എസ്.വി. ഘാട്ടെ ആയിരുന്നു സിപിഐയുടെ ആദ്യ ജനറൽ സെക്രട്ടറി. കൃഷി ഭൂമി കർഷകന്, വിദേശ സാമ്രാജ്യത്വ മൂലധനം ദേശസാൽക്കരിക്കുക, പ്രായപൂർത്തി വോട്ടവകാശം, രാഷ്ട്ര സമ്പത്ത് രാഷ്ട്രത്തിന്റെ കൈകളിൽ, എട്ടു മണിക്കൂർ പ്രവൃത്തി ദിവസം, സംഘടിക്കാനും യോഗം ചേരാനും പ്രകടനം നടത്താനും പണിമുടക്കാനുമുള്ള ജനാധിപത്യപരമായ അവകാശം, അയിത്ത ജാതിക്കാർക്ക് സാമൂഹ്യ നീതി എന്നീ ആവശ്യങ്ങൾ ഇന്ത്യൻ മണ്ണിൽ 1928 മുതൽ സി പി ഐ ഉയർത്തുകയുണ്ടായി. അക്കാലത്ത് പല നിരോധനങ്ങളും പാർട്ടിക്കുമേൽ ഉണ്ടായിരുന്നതിനാൽ അഖിലേന്ത്യ വർകേഴ്സ് ആൻഡ്‌ പെസന്റ്സ് പാർട്ടി എന്നാ പേരിലായിരുന്നു പാർട്ടി പ്രവർത്തിച്ചിരുന്നത്. 1935 നു ശേഷം സി പി ഐ ഘടകങ്ങൾ രാജ്യത്താകമാനം സംഘടിപ്പിക്കപ്പെട്ടു. വിദ്യാർഥി സംഘടനയായ എഐഎസ്എഫ്, കർഷക സംഘടനയായ അഖിലേന്ത്യ കിസാൻ സഭ (എ ഐ കെ എസ് ), പുരോഗമന സാഹിത്യ സംഘടന എന്നിവ 1936ലും സംഘടിപ്പിക്കപ്പെട്ടു.
കോൺഗ്രസ്സ്‌ സംഘടനയിൽ കോൺഗ്രസ്സ് സോഷ്യലിസ്റ്റ്‌ വിഭാഗം എന്നറിയപ്പെട്ടിരുന്ന ഇടതുപക്ഷ ചിന്താഗതിക്കാർ 1939-ൽ മലബാറിലെ കമ്മ്യൂണിസ്റ്റ്‌ പാർട്ടിയായിമാറി. ഡിസംബർ മാസത്തിൽ കണ്ണൂർ ജില്ലയിലെ പിണറായിയിലെ പാറപ്രത്ത് വച്ചായിരുന്നു ഇത്. 1939 രണ്ടാം ലോകമഹായുദ്ധം പുറപ്പെട്ടപ്പോൾ കമ്മ്യൂണിസ്റ്റ്‌ നേതൃത്വത്തിലായിരുന്ന കേരള പ്രദേശ് കോൺഗ്രസ്സ്‌ കമ്മറ്റി ബ്രിട്ടീഷ്‌ ഭരണത്തെ വലിച്ചെറിയാനുള്ള പൊതുജന സമരങ്ങൾക്ക് അനുകുലമായ ഉറച്ച നിലപാട് സ്വികരിച്ചു. 1939-ൽ കോൺഗ്രസ്സ്‌ മന്ത്രിസഭകൾ രാജിവച്ചതും പിന്നീട് വക്തിസത്യഗ്രഹം ആരംഭിക്കാൻ തീരുമാനിച്ചതും കേരള പ്രദേശ്‌ കോൺഗ്രസ്സിലെ തീവ്രവാദികളിൽ ഉത്സഹമുണ്ടാക്കിയില്ല.സെപ്റ്റംബർ 15-ആം തിയതി സാമ്രാജ്യത്വവിരുദ്ധ ദിനമായി ആചരിക്കാൻ കെ പി സി സി യുടെ തീരുമാനം അംഗീകരിച്ചില്ല.പക്ഷെ കേന്ദ്ര നേതൃത്വത്ത അനാദരിച്ചു കൊണ്ട് മലബാറിൽ വമ്പിച്ചതോതിൽ പ്രകടനങ്ങളും പൊതു സമ്മേളനങ്ങളും സംഘടിപ്പിച്ചു. തലശ്ശേരി, മട്ടന്നൂർ, മൊറാഴ, കയ്യൂർ, മുതലായ സ്ഥലങ്ങളിൽ ബഹുജനങ്ങളും പോലീസും തമ്മിൽ രൂക്ഷമായ എട്ടുമുട്ടലുകലുണ്ടായി. ഈ ഏറ്റുമുട്ടലുകളിൽ പലർ കൊല്ലപ്പെട്ടു. കയ്യൂർ സമരവുമായ് ബന്ധപ്പെടുത്തി നാലു കൃഷിക്കാരെ വധ ശിക്ഷക്ക് വിധിച്ചു. മലബാറിലെ സംഭവവികാസങ്ങളുടെ ഭാഗമായി കെ.പി.സി.സി. പിരിച്ചുവിടപ്പെടുകയും കോൺഗ്രസ്സ്‌ പ്രവർത്തനങ്ങൾ പുനഃസംഘടിപ്പിക്കുന്നതിനു ബീഹാറിലെ ഒരു കോൺഗ്രസ്സ്‌ നേതാവായ നന്ധകൊളിയർ പ്രസിഡൻറായും സി കെ ഗോവിന്ദൻ നായർ സെക്രട്ടറിയും ഒരു താത്കാലികസമിതി നിയോഗിക്കപെടുകായും ചെയ്തു ഈ അവസരത്തിൽ ഇടതുപക്ഷക്കാർ ഒന്നായ്‌ കോൺഗ്രസ്സ്‌ വിട്ടു കമ്മ്യൂണിസ്റ്റ്‌ പാർട്ടിയുടെ അണികളിൽ ചേർന്നു.
ഒന്നാം പാർട്ടി കോൺഗ്രസ്സ്
1943 മെയ്‌ 28 തൊട്ട് ജൂൺ 1 വരെ ബോംബെയിൽ വെച്ചാണ് ഒന്നാം പാർട്ടി കോൺഗ്രസ്സ് നടന്നത്. പി. സി. ജോഷിയെ ജനറൽ സെക്രട്ടറിയായും, ജി. അധികാരി, ബി.ടി. രണദിവെ എന്നിവരെ പൊളിറ്റ് ബ്യൂറോ മെമ്പർമാരായും കേന്ദ്രകമ്മിറ്റിയിലേക്ക് 14 അംഗങ്ങളെയും ഈ സമ്മേളനത്തിൽ തിരഞ്ഞെടുത്തു .വിവിധ പ്രദേശങ്ങളിലെ മൂന്നുലക്ഷം തൊഴിലാളികളെ പ്രതിനിധീകരിച്ച് 22 തൊഴിലാളി പ്രവർത്തകരും, നാലുലക്ഷം കർഷകരെ പ്രതിനിധീകരിച്ച് 25 കർഷകരും വൻകിട ജന്മി വിഭാഗത്തിൽപ്പെട്ട മൂന്നുപേരും, ചെറുകിട ജന്മി വിഭാഗത്തിൽപ്പെട്ട രണ്ടുപേരും, ഒരു കച്ചവടക്കാരനും പങ്കെടുത്തു. എഴുന്നൂറു വനിതാ അംഗങ്ങളെ പ്രതിനിധീകരിച്ച് 13 സ്ത്രീകൾ പങ്കെടുത്തു.
ബോംബെയിലെ കാംഗർ മൈതാനത്തിനടുത്തുള്ള എം.ആർ.ഭട്ട് സ്കൂൾ ഹോളിലാണ് കോൺഗ്രസ്സ് ചേർന്നത്. മാതൃരാജ്യത്തിന്റെ സംരക്ഷണത്തിനായി പോരാടാൻ അണികളോടായി കോൺഗ്രസ്സ് ആഹ്വാനം ചെയ്തു. ജപ്പാന്റെ ആക്രമണവും, രാജ്യത്തു വളർന്നുവരുന്ന ആഭ്യന്തരപ്രശ്നങ്ങളും വൻവിപത്തു സൃഷ്ടിച്ചിരിക്കുന്നുവെന്നും ദേശീയസുരക്ഷക്കുവേണ്ടി നിലകൊള്ളുന്ന നമ്മുടെ പാർട്ടിയെ മറ്റു പാർട്ടികൾ ഒറ്റപ്പെടുത്തിയിരിക്കുന്നതായും കോൺഗ്രസ്സിൽ അവതരിപ്പിച്ച് പ്രമേയത്തിൽ പറയുന്നു.
ബ്രിട്ടീഷ് കമ്മ്യൂണിസ്റ്റ് പാർട്ടിയുടെ സെക്രട്ടറി ഹാരിപോളിറ്റ്, രജനിപാംദത്ത്, വില്യം റസ്സ്, വില്യം ഗല്ലാക്കർ എന്നിവർ ഒപ്പിട്ടയച്ച സന്ദേശങ്ങളും, ചിറ്റഗോങ് വീരന്മാരുടെ അമ്മമാർ അയച്ച സന്ദേശങ്ങളും കോൺഗ്രസ്സിൽ വായിച്ചു. ദേശീയസുരക്ഷ, നേതാക്കളുടെ മോചനം, ഭക്ഷ്യപ്രതിസന്ധി, ഉല്പാദനവർദ്ധനവ്, രാജ്യരക്ഷ തുടങ്ങിയ മുദ്രാവാക്യങ്ങളുയർത്തി ജനങ്ങളെ സംഘടിപ്പിക്കുന്നതിന് പ്രചാരണപരിപാടികൾ സംഘടിപ്പിക്കാൻ തീരുമാനിച്ചു.
രണ്ടാം പാർട്ടി കോൺഗ്രസ്സ്
1948 ഫെബ്രുവരി 28 മുതൽ മാർച്ച് 27 വരെ കൽക്കട്ടയിൽ വെച്ചാണ് രണ്ടാം പാർട്ടി കോൺഗ്രസ്സ് നടന്നത്. ബി.ടി. രണദിവെയെ സെക്രട്ടറി ആയും, ഭവാനി സെൻ, സോമനാഥ്‌ ലാഹിരി, ജി. അധികാരി, അജയ്‌ഘോഷ്‌, എൻ. കെ. കൃഷ്‌ണൻ, സി. രാജേശ്വരറാവു, എം. ചന്ദ്രശേഖരറാവു, എസ്‌. എസ്‌. യൂസഫ്‌ എന്നിവരെ പൊളിറ്റ് ബ്യൂറോ അംഗങ്ങളായും ഈ സമ്മേളനം തിരഞ്ഞെടുത്തു. ഇതോടൊപ്പം പാർട്ടി കേന്ദ്ര കമ്മിറ്റിയിലേക്ക് 31 അംഗങ്ങളേയും ഈ സമ്മേളനം തിരഞ്ഞെടുക്കുകയുണ്ടായി. രണ്ടാം ലോകമഹായുദ്ധത്തിൽ ആഗോളതലത്തിൽ നടന്നുകൊണ്ടിരിക്കുന്ന ഫാസിസ്റ്റ് വിരുദ്ധ സമരങ്ങളുമായി ഇന്ത്യൻ സ്വാതന്ത്ര്യമരത്തേയും ചേർക്കേണ്ടതുണ്ടെന്ന ശരിയായ തീരുമാനം കൈക്കൊണ്ടത് രണ്ടാം പാർട്ടി കോൺഗ്രസ്സായിരുന്നു. അതുപോലെ തന്നെ ഈകാലഘട്ടത്തിൽ ദേശീയ തലത്തിൽ നടന്ന സമരങ്ങൾക്ക് ഊർജ്ജം പകരുവാൻ പാർട്ടിക്കു കഴിയാതെപോയി. അന്താരാഷ്ട്ര തലത്തിൽ നടന്ന മുന്നേറ്റങ്ങളിൽ ശ്രദ്ധപതിപ്പിക്കേണ്ടതുകൊണ്ടായിരുന്നു ഇത്. ക്വിറ്റ് ഇന്ത്യാ സമരത്തോടെടുത്ത തെറ്റായ നിലപാടുകാരണം ദേശീയതലത്തിൽ പാർട്ടി ഒറ്റപ്പെടുകപോലുമുണ്ടായി.
ഇന്ത്യയുടെ വിവിധ പ്രദേശങ്ങളിൽ നിന്നായി 632 പ്രതിനിധികൾ ഈ സമ്മേളനത്തിൽ പങ്കെടുത്തു. എന്നാൽ 1950 മേയ് മാസത്തിൽ കൂടിയ കേന്ദ്രകമ്മിറ്റി യോഗം കേന്ദ്രകമ്മിറ്റിയേയും പൊളിറ്റ് ബ്യൂറോയെയും പുനസംഘടിപ്പിക്കുകയുണ്ടായി. കൽക്കട്ടാ തീസിസ് നിരാകരണത്തിന്റെ പശ്ചാത്തലത്തിലായിരുന്നു ഇത് സംഭവിച്ചത്. ഈ കൂടിച്ചേരലിൽ കേന്ദ്രക്കമ്മിറ്റി അംഗങ്ങളെ 9 ആയി ചുരുക്കി. ട്രോട്സ്കി-ടിറ്റോ നയങ്ങൾ പിന്തുടരുന്നു എന്ന ആരോപണത്തിനു വിധേയനായ ബി.ടി,രണദിവെക്കു പകരം പുതിയ സെക്രട്ടറി ആയി സി. രാജേശ്വരറാവുവിനെയും, പൊളിറ്റൂ ബ്യൂറോ അംഗങ്ങളായി എം. ബസവപുന്നയ്യ, ബിമേഷ്‌ മിശ്ര എന്നിവരെയും തിരഞ്ഞെടുക്കുകയുണ്ടായി. രണ്ടാം പാർട്ടി കോൺഗ്രസ്സിൽ പ്രധാനമായും മൂന്നു രേഖകൾ അവതരിപ്പിക്കപ്പെട്ടു. ബി.ടി.രണദിവെ അവതരിപ്പിച്ച കരട് രാഷ്ട്രീയ പ്രമേയം, ഭവാനിസെൻ അവതരിപ്പിച്ച പാകിസ്താൻ റിപ്പോർട്ട്, പോയ അഞ്ചു വർഷക്കാലത്തെ പാർട്ടി നയങ്ങളുടെ സ്വയം വിമർശനരേഖ എന്നിവയായിരുന്നു അത്.
മൂന്നാം പാർട്ടി കോൺഗ്രസ്സ്
1953 ഡിസംബർ 27 മുതൽ ജനുവരി 4 വരെയാണ് മൂന്നാം പാർട്ടി കോൺഗ്രസ്സ് നടന്നത്. തമിഴ്നാട്തമിഴ്നാട്ടിലെ മധുരയിൽ വെച്ചായിരുന്നു ഇത്. അജയ്ഘോഷിനെ ജനറൽ സെക്രട്ടറി ആയും, ഹർകിഷൻ സിംഗ് സുർജിത്, ഇ.എം.എസ്. നമ്പൂതിരിപ്പാട്, എസ്‌. എ. ഡാങ്കെ, പി. രാമമൂർത്തി, രണേൻ സെൻ, സി. രാജേശ്വരറാവു, പി. സുന്ദരയ്യ, സെഡ്‌. എ. അഹമ്മദ്‌ എന്നിവരെ പൊളിറ്റ് ബ്യൂറോ അംഗങ്ങളായും 39 പേരെ കേന്ദ്ര കമ്മിറ്റി അംഗങ്ങളായും ഈ സമ്മേളനം തിരഞ്ഞെടുത്തു.
അഞ്ചാം പാർട്ടി കോൺഗ്രസ്സ്
1958 ഏപ്രിൽ 6 മുതൽ 13 വരെ അമൃത്സറിൽ വെച്ചാണ് അഞ്ചാം പാർട്ടി കോൺഗ്രസ്സ് നടന്നത്. നാഷണൽ കൌൺസിലിൽ 101 അംഗങ്ങളെയും, കേന്ദ്ര എക്സിക്യൂട്ടീവ് കമ്മിറ്റിയിൽ 25 അംഗങ്ങളെയും ഈ സമ്മേളനം തിരഞ്ഞെടുത്തു. പാർട്ടി സെക്രട്ടേറിയറ്റിലേക്ക് എസ്‌. എ. ഡാങ്കെ, ഭൂപേഷ്‌ ഗുപ്‌ത, സെഡ്‌. എ. അഹമ്മദ്‌, ബി.ടി. രണദിവെ, പി. സി. ജോഷി, എ. കെ. ഗോപാലൻ, എം. ബസവപുന്നയ്യ എന്നിവരെയും ജനറൽ സെക്രട്ടറി ആയി അജയ്‌ഘോഷിനേയും ഈ സമ്മേളനം തിരഞ്ഞെടുക്കുകയുണ്ടായി.
ആറാം പാർട്ടി കോൺഗ്രസ്സ്
1961 ഏപ്രിൽ 7 മുതൽ 16 വരെ വിജയവാഡയിൽ വെച്ചാണ് ആറാം പാർട്ടി കോൺഗ്രസ്സ് നടന്നത്. നാഷണൽ കൌൺസിലിലേക്ക് 110 അംഗങ്ങളെയും, കേന്ദ്ര എക്സിക്യൂട്ടീവ് കമ്മിറ്റിയിലേക്ക് 24 അംഗങ്ങളേയും ഈ സമ്മേളനം തിരഞ്ഞെടുക്കുകയുണ്ടായി. അജയ്ഘോഷ് ജനറൽ സെക്രട്ടറി ആയും, എസ്‌. എ. ഡാങ്കെ, ഭൂപേഷ്‌ ഗുപ്‌ത, സെഡ്‌. എ. അഹമ്മദ്‌, എം.എൻ. ഗോവിന്ദൻ നായർ എന്നിവരെ നാഷണൽ കൌൺസിൽ അംഗങ്ങളായും തിരഞ്ഞെടുത്തു. എന്നാൽ 1962-ൽ അജയ്‌ഘോഷിന്റെ നിര്യാണത്തെ തുടർന്ന് എസ്.എ. ഡാങ്കെയെ ചെയർമാനായിട്ടും, ഇ.എം.എസ്-നെ ജനറൽ സെക്രട്ടറിയുമായും തെരഞ്ഞെടുത്തു. .
പുറത്തേയ്ക്കുള്ള കണ്ണികൾ
വർഗ്ഗം:ഇന്ത്യയിലെ കമ്യൂണിസ്റ്റ് കക്ഷികൾ വർഗ്ഗം:ഇന്ത്യൻ ഇടതുപക്ഷ രാഷ്ട്രീയം വർഗ്ഗം:1925-ൽ ഇന്ത്യയിൽ ആരംഭിച്ച സ്ഥാപനങ്ങൾ
പാരിസ്ഥിതിക മാറ്റം
പാരിസ്ഥിതിക മാറ്റം, എന്നത് മനുഷ്യന്റെ ഇടപെടൽ കൊണ്ടൊ മൃഗങ്ങളുടെ സംമ്പർക്കം കൊണ്ടൊ ഉൻടാകുന്ന പരിസ്ഥിതിയുടെ മാറ്റമൊ അസ്വാസ്ത്യമൊ ആണ്. പാരിസ്ഥിതികമാറ്റം എന്നത്ഭൗതിക മാറ്റത്തെ വലയം ചെയ്യൽ മാത്രമല്ല, കടന്നു കയ്യരുന്ന ജീവി വർഗ്ഗങ്ങളുടെ ആക്രമണവുമാകാം.
അവലംബം
വി:പരിസ്ഥിതി
ഇംഗ്ലീഷ് പ്രതിരോധം
ചെസ്സിലെ പ്രാരംഭനീക്കത്തിൽ കറുപ്പ് സ്വീകരിക്കുന്ന പ്രതിരോധപരമായ ഒരു പ്രാരംഭനീക്കമാണ് ഇംഗ്ലീഷ് പ്രതിരോധം. ഇത് ഇങ്ങനെയാണ് കളിക്കുന്നത്:
വിശദീകരണം
വെള്ള 3.e4 എന്ന നീക്കത്തിലൂടെ കാലാളുകളുടെ മധ്യനിര നേടുമ്പോൾ, കറുപ്പ് Bb7, ...Bb4,...Qh4,...f5, എന്നി നീക്കങ്ങളിലൂടെ മധ്യഭാഗത്തെ കാലാളുകൾക്ക് സമ്മർദ്ദമേൽപ്പിക്കുന്നു. ഈ നീക്കം ആവിഷ്ക്കരിച്ചത് പി.എൻ. വാല്ലിസ് എന്ന ഇംഗ്ലീഷ് കളിക്കാരനാണ്. 1970 കളിലെ ഒട്ടുമിക്ക മുൻനിരയിലുള്ള ഇംഗ്ലണ്ട് കളിക്കാരും ഈ നീക്കം തുടർന്നതോടെ ഇംഗ്ലീഷ് പ്രതിരോധം എന്ന പേര് പ്രചാരത്തിലായി. കറുപ്പിന്റെ ആന, കുതിര, മന്ത്രി എന്നിവ വെള്ളയ്ക്ക് മുമ്പേ ആക്രമിക്കാൻ മുൻനിരയിലെത്തുന്നു എന്നതാണ് ഈ നീക്കത്തിന്റെ സവിശേഷത.
വർഗ്ഗം:ചെസ്സിലെ പ്രാരംഭനീക്കങ്ങൾ
മിനി വാസുദേവൻ
2018 -ലെ 'നാരിശക്തി പുരസ്‌കാരത്തിന് അ‌ർഹയായ മലയാളിയാണ് മിനി വാസുദേവൻ. ഹ്യുമെയ്ൻ അനിമൽ സൊസൈറ്റി' എന്ന സംഘടനയുടെ സ്ഥാപകയാണ്.
ജീവിതരേഖ
1987 -ൽ തിരുവനന്തപുരം എൻജിനീയറിങ് കോളേജിൽ നിന്ന് ബിരുദം പൂർത്തിയാക്കി നാല് വർഷം ബാംഗ്ലൂരിൽ ജോലി ചെയ്തു. അമേരിക്കയിലെ ടെക്സസിലായിരുന്നു തുടർ പഠനം. അവിടെ നിന്ന് ബിരുദാനന്തര ബിരുദവും പിഎച്ച്ഡിയും എടുത്ത ശേഷം ടെലികമ്മ്യൂണിക്കേഷൻ മേഖലയിൽ ഏതാണ്ട് പത്ത് വർഷത്തോളം ജോലി ചെയ്തു. 2004 -ൽ നാട്ടിലേക്കു മടങ്ങി. ഹ്യുമെയ്ൻ അനിമൽ സൊസൈറ്റി' എന്ന സംഘടന സ്ഥാപിച്ചു.
മൃഗങ്ങളെ പറ്റിയും അവയുടെ സ്വഭാവ സവിശേഷതകളെപ്പറ്റിയും പൊതുജനങ്ങൾക്ക് മനസ്സിലാക്കിക്കൊടുക്കുക, മൃഗങ്ങൾക്ക് വാക്സിനേഷൻ നൽകുക, പ്രജനനം നിയന്ത്രിക്കുക, പരിക്കേറ്റ മൃഗങ്ങളെ രക്ഷപ്പെടുത്തി അവയെ പുനരധിവസിപ്പിക്കുക ജനങ്ങൾക്ക് അവബോധം നൽകുക എന്നതാണ് സംഘടനയുടെ പ്രധാന ഉദ്ദേശ്യം.
അവലംബം
വർഗ്ഗം:നാരീശക്തി പുരസ്‌കാർ നേടിയവർ വർഗ്ഗം:മൃഗപരിപാലനം
ആനിക്കാട് തിരുവുംപ്ലാവിൽ മഹാദേവ ക്ഷേത്രം
എറണാകുളം ജില്ലയുടെ കിഴക്കേ അറ്റത്ത് മുവാറ്റുപുഴ നഗരത്തിന് സമീപം ആനിക്കാട് ഗ്രാമത്തിൽ സ്ഥിതി ചെയ്യുന്ന ചെറുതും അതേ സമയം അതിപ്രസിദ്ധവുമായ ക്ഷേത്രമാണ് തിരുവുംപ്ലാവിൽ മഹാദേവ ക്ഷേത്രം. മുവാറ്റുപുഴ നിന്ന് തൊടുപുഴയ്ക്കുള്ള സംസ്ഥാന പാതയ്ക്ക് സമീപമാണ് ക്ഷേത്രം. കേരള കാശി എന്ന് ഈ ക്ഷേത്രം അറിയപ്പെടുന്നു. ക്ഷേത്രത്തിലെ പ്രധാനപ്രതിഷ്ഠ, പാർവ്വതി-സുബ്രഹ്മണ്യസമേതനായ മഹാദേവനാണ്. കൂടാതെ ഉപദേവതകളായി ഗണപതി, ഭുവനേശ്വരി, നാഗദൈവങ്ങൾ, രക്ഷസ്സ് എന്നിവർക്കും പ്രതിഷ്ഠകളുണ്ട്. പിതൃതർപ്പണത്തിന് വളരെയധികം പേരുകേട്ട ഒരു ക്ഷേത്രമാണിത്. ക്ഷേത്രത്തിന്റെ വടക്കുഭാഗത്തുള്ള ഒരു കുളത്തിലാണ് ബലിക്രിയകൾ നടത്തിപ്പോരുന്നത്. കുംഭമാസത്തിൽ ശിവരാത്രി, കർക്കടകവാവ്, തുലാമാസത്തിൽ ദീപാവലി തുടങ്ങിയ അവസരങ്ങളിൽ നിരവധി ഭക്തരാണ് ഇവിടെ ബലിതർപ്പണത്തിനെത്തുന്നത്. ആനിക്കാട്ടില്ലം കുടുംബാംഗങ്ങളാണ് ക്ഷേത്രഭരണവും പൂജകളും നിർവഹിയ്ക്കുന്നത്.
ഐതിഹ്യം
ഏകദേശം അഞ്ഞൂറു വർഷങ്ങൾക്കുമുമ്പ് ആനിക്കാട് ദേശത്തുനിന്ന് രണ്ട് ബ്രാഹ്മണർ കാശീയാത്രയ്ക്ക് പുറപ്പെട്ടു. ഇന്ന് ക്ഷേത്രമിരിയ്ക്കുന്ന സ്ഥലത്തിന് അല്പം വടക്കുഭാഗത്തെത്തിയപ്പോൾ ഇരുവരും രോഗബാധിതയായ ഒരു പശുവിനെ കാണാനിടയായി. അപ്പോൾ ബ്രാഹ്മണരിലൊരാൾ ആ പശുവിനെ ശുശ്രൂഷിയ്ക്കാൻ യാത്ര അവസാനിപ്പിച്ചപ്പോൾ മറ്റേയാൾ കാശിയ്ക്ക് യാത്ര തുടർന്നു. ഏകദേശം ഒരു മാസത്തിനടുത്ത് പശുവിനെ ശ്രദ്ധയോടെ പരിചരിച്ച ബ്രാഹ്മണന്റെ ശുശ്രൂഷയുടെ ഫലം കാരണം പശു പൂർണ്ണമായും രോഗമുക്തയായി. ബ്രാഹ്മണന് പശുവിന്റെ ജീവൻ രക്ഷിയ്ക്കാൻ കഴിഞ്ഞതിന്റെ സന്തോഷമുണ്ടായെങ്കിലും കാശീയാത്ര നടക്കാതെ പോയതിന്റെ ദുഃഖവും അദ്ദേഹത്തിന് അനുഭവപ്പെട്ടു. അങ്ങനെയിരിയ്ക്കുന്ന സമയത്ത് അദ്ദേഹത്തിന് പാർവ്വതീപരമേശ്വരന്മാരുടെ ദർശനമുണ്ടായി. ഭഗവാൻ തന്റെ ഭക്തനോട് ഇങ്ങനെ അരുളി:
"ഭക്താ, നിന്റെ ഭക്തിയിൽ ഞങ്ങൾ സമ്പ്രീതരായിരിയ്ക്കുന്നു. പശുവിന്റെ രൂപത്തിൽ നിന്റെ മുന്നിലെത്തിയത് ശ്രീപാർവ്വതീദേവി തന്നെയാണ്. അതിനാൽ, ഇത്രയും ദിവസം നീ നടത്തിയത് ദേവീപൂജയാകുന്നു. പശുവിന്റെ കുളമ്പ് നിന്നിരുന്ന സ്ഥലത്തുനിന്ന് ഒരു ജലപ്രവാഹം വരുന്നത് കാണുക. സാക്ഷാൽ ഗംഗാതീർത്ഥം തന്നെയാണിത്. കാശിയിൽ നടത്താൻ നിശ്ചയിച്ച കർമ്മങ്ങൾ നിനക്ക് ഇവിടെ നടത്താം. അവിടെ ചെയ്യുന്ന അതേ ഫലം തന്നെ ഇവിടെയും കിട്ടും. ഭാവിയിൽ ഈ സ്ഥലം, പിതൃക്രിയകൾക്ക് പ്രസിദ്ധമാകും. കാശിയിൽ നടത്തുന്ന ക്രിയകൾ തന്നെ ഇവിടെയും നടത്താം."
ഇത്രയും പറഞ്ഞശേഷം ഭഗവാനും ദേവിയും അപ്രത്യക്ഷരായി. സന്തുഷ്ടനായ ബ്രാഹ്മണൻ, കുളമ്പിൽ നിന്നുവരുന്ന ജലപ്രവാഹത്തിൽ കുളിച്ച് ബലിക്രിയകൾ നടത്തുകയും കാശീയാത്ര നടത്തിയ പുണ്യം നേടുകയും ചെയ്തു. കാലാന്തരത്തിൽ, കാശീതീർത്ഥത്തിന്റെ തെക്കുഭാഗത്ത് ഭഗവാൻ ദേവിയ്ക്കും സുബ്രഹ്മണ്യന്നുമൊപ്പം സ്വയംഭൂവായി അവതരിയ്ക്കുകയും അവിടെ ഒരു ക്ഷേത്രം പണിയുകയും ചെയ്തു. അതാണ് ഇപ്പോൾ പ്രസിദ്ധമായ തിരുവുംപ്ലാവിൽ ശ്രീമഹാദേവക്ഷേത്രം.
ചരിത്രം
മേൽപ്പറഞ്ഞ ഐതിഹ്യം വച്ച് ഏകദേശം അഞ്ഞൂറുവർഷത്തെ പഴക്കമുണ്ടെങ്കിലും നിലവിൽ കിട്ടുന്ന രേഖകളനുസരിച്ച് തിരുവുംപ്ലാവിൽ ക്ഷേത്രം ആദ്യമായി പുതുക്കിപ്പണിതത് കൊല്ലവർഷം 1119-ലാണ് (1943-44 കാലം). ക്ഷേത്രം കാര്യദർശിയായിരുന്ന ആനിക്കാട്ടില്ലത്ത് വാസുദേവൻ ഇളയതിന്റെ നേതൃത്വത്തിലാണ് ക്ഷേത്രം പണിയുന്നത്. ഇതനുസരിച്ച് ശ്രീകോവിൽ, തിടപ്പള്ളി, വലിയമ്പലം, ബലിക്കൽപ്പുര തുടങ്ങിയ സൗകര്യങ്ങൾ നിർമ്മിയ്ക്കുകയും കൊല്ലവർഷം 1121 മേടം 21-ന് (1946 മേയ് 5) ദ്രവ്യകലശം നടക്കുകയും ചെയ്തു. പിന്നീട് 1130-ൽ (1954-55 കാലം) കിഴക്കേ നടയിൽ ഗോപുരവും ക്ഷേത്രം കാര്യാലയവും പണികഴിപ്പിയ്ക്കപ്പെടുകയും തീർത്ഥക്കുളം നവീകരിയ്ക്കുകയും ചെയ്തു.
അവലംബം
വർഗ്ഗം:എറണാകുളം ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ ശിവക്ഷേത്രങ്ങൾ
ശൈഖ് അബ്ദുൽ അസീസ് ബിൻ ബാസ്
1912 (1330 ഹി) ൽ സഊദി അറേബ്യയുടെ തലസ്ഥാന നഗരിയായ റിയാദിൽ ജനിച്ചു.
വിദ്യാഭ്യാസം
സഊദി അറേബ്യയിലെ പ്രശസ്ത പണ്ഡിതരായ ഷെയ്ഖ്‌ മുഹമ്മദ്‌ ബിൻ ഇബ്റാഹീം ആലു ഷെയ്ഖ്‌, ഷെയ്ഖ്‌ മുഹമ്മദ്‌ ബിൻ അബ്ദുൽ ലത്ത്വീഫ് ആലു ഷെയ്ഖ്‌, ഷെയ്ഖ്‌ സഅദു ബ്നു അബീ വഖാസ് അൽ ബുഖാരി തുടങ്ങിയ നിരവധി പണ്ഡിതരിൽനിന്നു വിദ്യാഭ്യാസം നേടി. ഇരുപതാം വയസ്സിൽ കാഴ്ചശക്തി പൂർണമായി നഷ്ടപ്പെട്ടെങ്കിലും വിജ്ഞാന സമ്പാദനം തുടർന്നു.
സ്ഥാനങ്ങൾ
1938 മുതൽ 1956 വരെ അൽ ഖർജ് കോടതിയിൽ ജഡ്ജിയായി സേവനമനുഷ്ടിച്ചു. തുടർന്ന് ഇമാം ഇബ്നു സഊദ് യൂണിവേഴ്സിറ്റിയിലെ മഅഹദ് ഇൽമി, ലോ കോളേജ് എന്നീ സ്ഥാപനങ്ങളിൽ പ്രഫസർ, 1962 മുതൽ 1975 വരെ മദീന യൂണിവേഴ്സിറ്റി വൈസ് ചാൻസലർ എന്നീ ഔദ്യോഗിക പദവികളും വഹിച്ചു. ദാറുൽ ഇഫ്ത ചെയർമാൻ, സഊദി അറേബ്യയുടെ ഗ്രാൻറ് മുഫ്തി (മുഖ്യ മതകാര്യ ഉപദേശകൻ) എന്നീ ഉന്നത പദവികളിൽ സേവനമനുഷ്ടിച്ചു.
മരണം
1999 മെയ് 13 നു ഇഹലോക വാസം വെടിഞ്ഞു.
വർഗ്ഗം:ഇസ്ലാമികപണ്ഡിതർ വർഗ്ഗം:ഫൈസൽ അവാർഡ് ലഭിച്ചവർ വർഗ്ഗം:1912-ൽ ജനിച്ചവർ
അലീഷ്യ കോട്ട്സ്
ഒരു ഓസ്‌ട്രേലിയൻ മത്സര നീന്തൽ താരമാണ് അലീസിയ ജെയ്‌ൻ കോട്ട്സ്, ഒ‌എ‌എം (ജനനം: 14 സെപ്റ്റംബർ 1987). 2008-ലെ സമ്മർ ഒളിമ്പിക്സ്, 2012-ലെ സമ്മർ ഒളിമ്പിക്സ്, 2010-ലെ കോമൺ‌വെൽത്ത് ഗെയിംസ് (ന്യൂഡൽഹി) എന്നിവയിൽ അവർ ഓസ്‌ട്രേലിയയെ പ്രതിനിധീകരിച്ചു. അവർ സ്വിമ്മിംഗ് ഓസ്‌ട്രേലിയ നാഷണൽ ട്രെയിനിംഗ് സെന്റർ സ്‌കോളർഷിപ്പ് ഉടമയും ജോൺ ഫൗലി അവരുടെ പരിശീലകനുമായിരുന്നു. 2012-ലെ സമ്മർ ഒളിമ്പിക്സിൽ ഇയാൻ തോർപ്, ഷെയ്ൻ ഗൗൾഡ് എന്നിവരുമായി മത്സരിച്ച് ഒരൊറ്റ ഒളിമ്പിക്സിൽ അഞ്ച് മെഡലുകൾ നേടി.
ആദ്യകാലങ്ങളിൽ
ക്വീൻസ്‌ലാന്റിലെ ബ്രിസ്‌ബേനിലാണ് കോട്ട്സ് ജനിച്ചത്. സെന്റ് മാത്യൂസ് പ്രൈമറി സ്കൂളിൽ നിന്നും ചിഷോം കാത്തലിക് കോളേജിൽ നിന്നും വിദ്യാഭ്യാസം നേടി.
2008-ലെ ഒളിമ്പിക്സ്
2008-ലെ സമ്മർ ഒളിമ്പിക്സിൽ കോട്ട്സ് മത്സരിച്ചു. അവിടെ 200 മീറ്റർ വ്യക്തിഗത മെഡലിയിൽ അഞ്ചാം സ്ഥാനത്തെത്തി.
മുഹമ്മദ് നാസിറുദ്ദീൻ അൽബാനി
പ്രശസ്തനായ ഒരു അൽബേനിയൻ സലഫി ഹദീഥ് പണ്ഡിതനാാണ് മുഹമ്മദ്‌ നാസ്വിറുദ്ദീൻ അൽ അൽബാനി (1914 – October 2, 1999) (مُحَمَّد نَاصِر ٱلدِّيْن ٱلْأَلْبَانِي). സലഫി ചിന്താധാരയുടെ ഒരു പ്രമുഖ വ്യക്തിത്വമായിരുന്ന അദ്ദേഹം സിറിയയിലാണ് വളർന്നുവന്നത്. അദ്ദേഹത്തിന്റെ ചെറുപ്പത്തിൽ തന്നെ അവിടെ കുടിയേറിയ കുടുംബത്തോടൊപ്പമായിരുന്നു നാസ്വിറുദ്ദീൻ താമസിച്ചിരുന്നത്.
ജീവിതരേഖ
1914-ൽ (1333 ഹിജ്റ) അന്നത്തെ അൽബേനിയൻ തലസ്ഥാനത്താണ് നാസ്വിറുദ്ദീൻ ജനിച്ചത്. തുടർന്ന് അദ്ദേഹം പിതാവിൻറെ കൂടെ ദാമാസ്കസിലേക്ക് പലായനം ചെയ്തു. പ്രാഥമിക വിദ്യാഭ്യാസം അവിടെ. വിദ്യാഭ്യാസം ഖുർആൻ, പാരായണ നിയമം, വ്യാകരണം - ഉച്ചാരണ നിയമങ്ങൾ, ഇമാം അഹ്മദ് ൻറെ കർമശാസ്ത്രം എന്നിവ പഠിച്ചു. ശൈഖ് സഈദുൽ ബുർഹാനീ ആയിരുന്നു ഹനഫീ കർമശാസ്ത്രത്തിൽ ഗുരു. പിതാവിൽനിന്ന് ഘടികാരം നന്നാക്കുന്ന വിദ്യ പഠിച്ചു. അതിൽ പ്രാവീണ്യം നേടി. ഈ ജോലി ചെയ്യുന്നതിനിടയിലുള്ള ഒഴിവുസമയം കൂടുതൽ പഠനത്തിനു ഉപയോഗപ്പെടുത്തി.
ഹദീസ് പഠനം
മദീന യൂണിവേഴ്‌സിറ്റിയിൽ ഹദിസ് അധ്യാപനായി നിയമിക്കപ്പെട്ടു. മൂന്നു വർഷം നീണ്ടു നിന്ന ആ സേവന കാലത്ത് സനദ്(ഹദീസുകളുടെ നിവേദക പരമ്പര) സഹിതം ഹദീസ് പഠിപ്പിക്കുന്ന ശൈലിയാണ് സ്വീകരിച്ചിരുന്നത്. മറ്റു പല പദവികളും അദ്ദേഹം ഇതിനായി മാറ്റിവെച്ചു. പ്രശസ്തരായ പൗരാണിക ഹദീസ് പണ്ഡിതരെയും അദ്ദേഹം നിരൂപണം ചെയ്തു. അങ്ങനെ ഹദീസ് വിജ്ഞാനീയത്തിന്റെ ആധികാരിക സ്രോതസ്സായി മാറി.
വ്യാജവും ദുർബലവുമായ ഹദീസുകളെ പറ്റി വിവരിക്കുന്ന നിരവധി വാള്യങ്ങൾ തന്നെ അദ്ദേഹം എഴുതി. 'ദുർബലവും വ്യാജനിർമ്മിതവുമായ ഹദീസുകൾ സമുദായത്തിൽ അവയുടെ സ്വാധീനവും' എന്നാണ് ഗ്രന്ഥത്തിന്റെ പേര്. പ്രബലമായ ഹദീസുകളെ പറ്റി വേറൊരു ഗ്രന്ഥവും രചിച്ചിട്ടുണ്ട്. ഹിജാബുൽ മർഅത്തിൽ മുസ്‌ലിമ, സ്വിഫാത്തി സ്വലാത്തുന്നബിയ്യ, അഹ്കാമുൽ ജനാഇസ്, ആദാബുസ്സിഫാഫ്, തമാമൽ മിന്ന തുടങ്ങിയ തുടങ്ങിയ നിരവധി ഹദീസ് ഗ്രന്ഥങ്ങൾ അൽബാനി രചിച്ചു. രിയാദുസ്സ്വാലിഹീൻ, ഫിഖ്ഹുസ്സുന്ന തുടങ്ങിയ പ്രസിദ്ധ ഗ്രന്ഥങ്ങളിൽ പോലും പ്രമാദങ്ങൾ അദ്ദേഹം ചൂണ്ടിക്കാട്ടി. ഈരഗത്ത് അദ്ദേഹം വിമർശനങ്ങളും നേരിട്ടു. അൽബാനിയുടെ വൈരുദ്ധ്യങ്ങൾ തുടങ്ങിയ ഗ്രന്ഥങ്ങളും രംഗത്ത് വന്നു. അതിനെയൊക്കെ ശക്തിയായി നേരിട്ടു. 1999 ഒക്‌ടോബർ നാലിന് 85ാം വയസ്സിൽ നിര്യാതനായി.
അവലംബം
വർഗ്ഗം:ഇസ്ലാമികപണ്ഡിതർ വർഗ്ഗം:ഫൈസൽ അവാർഡ് ലഭിച്ചവർ വർഗ്ഗം:1914-ൽ ജനിച്ചവർ
ബെഗോണിയ ഹാറ്റകോവ
ബിഗോണിയേസീ കുടുംബത്തിലെ ഒരു ഇനം പൂച്ചെടിയാണ് ബെഗോണിയ ഹാറ്റകോവ. ടിബറ്റ്, നേപ്പാൾ, കിഴക്കൻ ഹിമാലയം, ആസാം, ബംഗ്ലാദേശ്, മ്യാൻമർ, തായ്‌ലൻഡ്, വിയറ്റ്‌നാം എന്നിവിടങ്ങളിൽ ഇവ സുലഭമായി കാണപ്പെടുന്നു. ഇതിന്റെ ഏറ്റവും അറിയപ്പെടുന്ന ഇനം 'സിൽവർ' ആണ്.
സബ്ടാക്സ
ഇനിപ്പറയുന്ന ഇനങ്ങൾ സ്വീകരിക്കപ്പെട്ടവയാണ്:
References
വർഗ്ഗം:ബംഗ്ലാദേശിലെ സസ്യങ്ങൾ വർഗ്ഗം:നേപ്പാളിലെ സസ്യജാലം വർഗ്ഗം:തായ്ലാന്റിലെ സസ്യജാലങ്ങൾ വർഗ്ഗം:ബിഗോണിയേസീ
അലീഷ്യ കോട്ട്സ്
2010-ലെ കോമൺ‌വെൽത്ത് ഗെയിമുകളും പാൻ പാക്സും
2010-ലെ കോമൺ‌വെൽത്ത് ഗെയിംസിൽ 100 മീറ്റർ ബട്ടർഫ്ലൈ, 100 മീറ്റർ ഫ്രീസ്റ്റൈൽ, 200 മീറ്റർ വ്യക്തിഗത മെഡ്‌ലി, അതുപോലെ തന്നെ 4 × 100 മീറ്റർ ഫ്രീസ്റ്റൈൽ റിലേ, 4 × 100 മീറ്റർ മെഡ്‌ലി റിലേ എന്നിവയിൽ പങ്കെടുത്തു. അവരുടെ മൊത്തം നേട്ടം 5 സ്വർണ്ണ മെഡലുകളായി. കോമൺ‌വെൽത്ത് ഗെയിംസ് സമാപന ചടങ്ങിൽ അവർ ഓസ്‌ട്രേലിയൻ പതാക ഉയർത്തി. 2010 ലെ ടെൽസ്ട്ര ഓസ്‌ട്രേലിയൻ നീന്തൽ താരമായി അവർ തിരഞ്ഞെടുക്കപ്പെട്ടു.
2011-ലെ ഓസ്‌ട്രേലിയൻ ചാമ്പ്യൻഷിപ്പിൽ അവരുടെ ആദ്യ ദേശീയ കിരീടം നേടാൻ ലോക ചാമ്പ്യൻഷിപ്പ് ട്രയൽ ഇരട്ടിയാക്കി. 200 മീറ്റർ ഇൻഡിവിഡുയൽ മെഡ്‌ലിയിൽ ഒളിമ്പിക് ചാമ്പ്യൻ സ്റ്റെഫാനി റൈസിനെ തോൽപ്പിച്ചു. 200 മീറ്റർ ഫ്രീസ്റ്റൈലിൽ ആറാം സ്ഥാനം നേടി. 100 മീറ്റർ ഫ്രീസ്റ്റൈലിൽ യോളൻ കുക്ലയെ മറികടന്ന് സ്വർണം നേടി. ജൂണിൽ, മാരെ നോസ്ട്രം സീരീസിലെ ബാഴ്‌സലോണയിൽ 3 സ്വർണം നേടി. 100 മീറ്റർ ബട്ടർഫ്ലൈയുടെ മീറ്റ് റെക്കോർഡും വ്യക്തിഗത മികച്ച സമയത്ത് 200 മീറ്റർ വ്യക്തിഗത മെഡ്‌ലിയും നേടി.
2011-ലെ ലോക ചാമ്പ്യൻഷിപ്പുകളും ഒളിമ്പിക് ട്രയലുകളും
2012-ലെ ഒളിമ്പിക് ട്രയൽ‌സിൽ, 100 മീറ്റർ ബട്ടർഫ്ലൈയിൽ അവർ വിജയിച്ചു. ജെസീക്ക ഷിപ്പറിന്റെയും ലിബി ട്രിക്കറ്റിന്റെ ഒളിമ്പിക് കിരീടം നിലനിർത്താനുള്ള ശ്രമം തടയുകയും ചെയ്തു. 200 മീറ്റർ മെഡ്ലിയിൽ വെള്ളി നേടി. മറ്റൊരു വ്യക്തിഗത സ്ഥാനം ബുക്ക് ചെയ്തു. പിന്നീട് 100 മീറ്റർ ഫ്രീസ്റ്റൈലിൽ ആദ്യ 6 സ്ഥാനങ്ങളിൽ എത്തി, 4 × 100 മീറ്റർ ഫ്രീസ്റ്റൈൽ റിലേയിൽ സ്ഥാനം നേടി.
2012-ലെ ഒളിമ്പിക്സ്
4 × 100 മീറ്റർ ഫ്രീസ്റ്റൈൽ റിലേയിൽ കേറ്റ് കേറ്റ് ക്യാമ്പ്ബെൽ, ബ്രിട്ടാനി എൽംസ്ലി, മെലാനി ഷ്ലാങർ എന്നിവർക്കൊപ്പം സ്വർണം നേടി. 100 മീറ്റർ ബട്ടർഫ്ലൈയിൽ വെങ്കലം നേടി. എക്കാലത്തെയും വേഗമേറിയ എട്ടാമത്തെ സ്ഥാനമായി. 200 മീറ്റർ ഇൻഡിവിഡുയൽ മെഡ്‌ലിയിൽ ഒരു വെള്ളി ലഭിച്ചു. എക്കാലത്തെയും വേഗമേറിയ അഞ്ചാമത്തെ സ്ഥാനമായി. 4 × 200 മീറ്റർ ഫ്രീസ്റ്റൈൽ റിലേ ടീമിനെ വെള്ളിയിലേക്ക് നങ്കൂരമിട്ടു. 200 മീറ്റർ 1: 56.12, സമയം ഔദ്യോഗിക വ്യക്തിഗത മികച്ചതിനേക്കാൾ 1.6 സെക്കൻഡ് വേഗത്തിൽ രേഖപ്പെടുത്തി. 4 × 100 മീറ്റർ മെഡ്‌ലി റിലേയിൽ ഒരു വെള്ളി നേടി ഒരൊറ്റ ഒളിമ്പിക് ഗെയിംസിൽ അവരുടെ മെഡൽ ആകെ 5 ആയി.
2013-ലെ ഓസ്‌ട്രേലിയൻ ചാമ്പ്യൻഷിപ്പിൽ (2013 World Aquatics Championships|2013-ലെ ലോക അക്വാട്ടിക്‌സ് ചാമ്പ്യൻഷിപ്പിനുള്ള]] യോഗ്യത ഇരട്ടിയായി), കോട്ട്സ് 50, 100 മീറ്റർ ബട്ടർഫ്ലൈ സ്വർണവും 200 മീറ്റർ ഇൻഡിവിഡുയൽ മെഡ്‌ലിയും 50 മീറ്റർ ബാക്ക്‌സ്‌ട്രോക്കിൽ വെള്ളിയും 50 മീറ്ററിൽ ബ്രെസ്‌ട്രോക്കും 100 മീറ്റർ ഫ്രീസ്റ്റൈലിലും വെങ്കലവും നേടി.
2013-ലെ ലോക ചാമ്പ്യൻഷിപ്പ്
ലോക ചാമ്പ്യൻഷിപ്പിൽ 100 മീറ്റർ ബട്ടർഫ്ലൈ, 200 മീറ്റർ മെഡ്‌ലി, 4x100 മീറ്റർ ഫ്രീസ്റ്റൈൽ റിലേ, 4 × 200 മീറ്റർ ഫ്രീസ്റ്റൈൽ റിലേ, 4 × 100 മീറ്റർ മെഡ്‌ലി റിലേയിൽ വെള്ളി മെഡലുകൾ നേടി.
2016-ലെ ഒളിമ്പിക്സ്
2016 സമ്മർ ഒളിമ്പിക്സിൽ 200 മീറ്റർ ഇൻഡിവിഡുയൽ മെഡ്‌ലിയുടെ ഫൈനലിൽ കോട്ട്സ് അഞ്ചാം സ്ഥാനത്തെത്തി. 2016 ഒക്ടോബറിൽ അവർ വിരമിക്കൽ പ്രഖ്യാപിച്ചു.
കരിയറിലെ മികച്ച സമയം
4 × 100 മീറ്റർ ഫ്രീസ്റ്റൈൽ റിലേയിൽ ഒരു ഒളിമ്പിക് റെക്കോർഡ്, ഷോർട്ട് കോഴ്‌സ് 100 മീറ്റർ ബട്ടർഫ്ലൈയിൽ കോമൺ‌വെൽത്ത് റെക്കോർഡുകൾ, 100 മീറ്റർ, 200 മീറ്റർ വ്യക്തിഗത മെഡ്‌ലി, രണ്ട് കോമൺ‌വെൽത്ത് ഗെയിംസ് റെക്കോർഡുകൾ, എന്നിവ കോട്ട്സ് സ്വന്തമാക്കി.
ബാഹ്യ ലിങ്കുകൾ
വർഗ്ഗം:1987-ൽ ജനിച്ചവർ വർഗ്ഗം:ഓസ്‌ട്രേലിയയിലെ ഒളിമ്പിക് നീന്തൽ താരങ്ങൾ വർഗ്ഗം:ഓസ്‌ട്രേലിയൻ വനിതാ നീന്തൽ താരങ്ങൾ
ഏമി കഡ്ഡി
ഒരു അമേരിക്കൻ സോഷ്യൽ സൈക്കോളജിസ്റ്റും എഴുത്തുകാരിയും പ്രഭാഷകയുമാണ് ഏമി ജോയ് കാസൽബെറി കഡ്ഡി (ജനനം ജൂലൈ 23, 1972). ശാസ്ത്രീയ സാധുത ചോദ്യം ചെയ്യപ്പെട്ടിട്ടുള്ള ഒരു വിവാദസ്‌പദമായ സാങ്കേതികവിദ്യയായ "പവർ പോസിംഗ്", പ്രചാരണത്തിന് അവർ പ്രശസ്തയാണ്. അവർ റട്ഗേഴ്സ് യൂണിവേഴ്സിറ്റി, കെല്ലോഗ് സ്കൂൾ ഓഫ് മാനേജ്മെന്റ്, ഹാർവാർഡ് ബിസിനസ് സ്കൂൾ എന്നിവിടങ്ങളിൽ ഫാക്കൽറ്റി അംഗമായി സേവനമനുഷ്ഠിച്ചിട്ടുണ്ട്. കഡ്ഡിയുടെ ഏറ്റവും ഉദ്ധരിച്ച അക്കാദമിക് ജോലിയിൽ സ്റ്റീരിയോടൈപ്പ് ഉള്ളടക്ക മാതൃക ഉപയോഗിക്കുന്നത് ഉൾപ്പെടുന്നു. അത് സ്റ്റീരിയോടൈപ്പ് ചെയ്ത ആളുകളെയും ഗ്രൂപ്പുകളെയും കുറിച്ച് ആളുകൾ ചിന്തിക്കുന്ന രീതി നന്നായി മനസ്സിലാക്കാൻ സഹായിച്ചു. 2017 വസന്തകാലത്ത് കഡ്ഡി ഹാർവാർഡ് ബിസിനസ് സ്കൂളിൽ തന്റെ പദവി ഉപേക്ഷിച്ചെങ്കിലും, അവൾ അതിന്റെ എക്സിക്യൂട്ടീവ് വിദ്യാഭ്യാസ പരിപാടികളിൽ സംഭാവന ചെയ്യുന്നത് തുടരുന്നു.
ആദ്യകാല ജീവിതവും വിദ്യാഭ്യാസവും
ചെറിയ പെൻസിൽവാനിയൻ പട്ടണമായ റോബസോണിയയിലാണ് കഡി വളർന്നത്. 1990 ൽ കോൺറാഡ് വീസർ ഹൈസ്കൂളിൽ നിന്ന് ബിരുദം നേടി.
1998 -ൽ കൊളറാഡോ സർവകലാശാലയിൽ നിന്ന് മനഃശാസ്ത്രത്തിൽ കഡ്ഡി മാഗ്ന കം ലൗഡ് ബിരുദം നേടി. 1998 മുതൽ 2000 വരെ മസാച്യുസെറ്റ്സ് അംഹെർസ്റ്റ് സർവകലാശാലയിൽ പഠിച്ച ശേഷം അവരുടെ ഉപദേഷ്ടാവായ സൂസൻ ഫിസ്കെയെ പിന്തുടരുന്നതിനായി പ്രിൻസ്റ്റൺ സർവകലാശാലയിലേക്ക് മാറി. 2003 -ൽ പ്രിൻസ്റ്റൺ സർവകലാശാലയിൽ നിന്ന് മാസ്റ്റർ ഓഫ് ആർട്സും 2005 ൽ സോഷ്യൽ സൈക്കോളജിയിൽ ഡോക്‌ടർ ഓഫ് ഫിലോസഫിയും ലഭിച്ചു (dissertation: "The BIAS Map: Behavior from intergroup affect and stereotypes").
അക്കാദമിക് കരിയർ
2005 മുതൽ 2006 വരെ, റഡ്ജേഴ്സ് യൂണിവേഴ്സിറ്റിയിൽ സൈക്കോളജി അസിസ്റ്റന്റ് പ്രൊഫസറായിരുന്നു കഡ്ഡി. 2012 -ൽ, നോർത്ത് വെസ്റ്റേൺ യൂണിവേഴ്സിറ്റിയിലെ കെല്ലോഗ് സ്കൂൾ ഓഫ് മാനേജ്മെന്റിൽ അസിസ്റ്റന്റ് പ്രൊഫസറായിരുന്നു. അവിടെ അവർ MBA പ്രോഗ്രാമിൽ സംഘടനകളിൽ നേതൃത്വവും ഡോക്ടറൽ പ്രോഗ്രാമിലെ ഗവേഷണ രീതികളും പഠിപ്പിച്ചു. 2013 -ൽ, ഹാർവാർഡ് ബിസിനസ് സ്കൂളിലെ നെഗോഷ്യേഷൻ, ഓർഗനൈസേഷൻസ്, മാർക്കറ്റ് യൂണിറ്റിൽ അസിസ്റ്റന്റ് പ്രൊഫസറായിരുന്നു. അവിടെ അവർ ചർച്ചകൾ, നേതൃത്വം, ശക്തി, സ്വാധീനം, ഗവേഷണ രീതികൾ എന്നിവ പഠിപ്പിച്ചു. 2017 ലെ വസന്തകാലത്ത്, ന്യൂയോർക്ക് ടൈംസ് "അവർ നിശബ്ദമായി ഹാർവാർഡിലെ തന്റെ tenure-track ജോലി ഉപേക്ഷിച്ചു", അവിടെ അവർ മനഃശാസ്ത്ര വിഭാഗത്തിൽ പഠിപ്പിക്കുന്നു എന്ന് റിപ്പോർട്ട് ചെയ്തു.
സ്റ്റീരിയോടൈപ്പ്സ്
2002-ൽ, സൂസൻ ഫിസ്കെ, പീറ്റർ ഗ്ലിക്ക് (ലോറൻസ് യൂണിവേഴ്സിറ്റി) എന്നിവരോടൊപ്പം സ്റ്റീരിയോടൈപ്പ് കണ്ടന്റ് മോഡലിന്റെ പ്രസ്‌താവന കഡ്ഡി രചിച്ചു. 2007 -ൽ അതേ എഴുത്തുകാർ "ബിഹേവിയേഴ്സ് ഫ്രം ഇന്റർഗ്രൂപ്പ് അഫക്റ്റ് ആൻഡ് സ്റ്റീരിയോടൈപ്പ്സ് " (BIAS) മാപ്പ് മോഡൽ നിർദ്ദേശിച്ചു. ഊഷ്മളതയും യോഗ്യതയും ഉള്ള രണ്ട് പ്രധാന സ്വഭാവ മാനങ്ങൾക്കുള്ളിൽ ആളുകൾ എങ്ങനെയാണ് മറ്റ് ആളുകളുടെയും ഗ്രൂപ്പുകളുടെയും വിധികൾ എടുക്കുന്നതെന്നും ഈ വിധികൾ എങ്ങനെയാണ് നമ്മുടെ സാമൂഹിക വികാരങ്ങൾ, ഉദ്ദേശ്യങ്ങൾ, പെരുമാറ്റങ്ങൾ എന്നിവ രൂപപ്പെടുത്തുകയും പ്രചോദിപ്പിക്കുകയും ചെയ്യുന്നതെന്ന് ഈ മോഡലുകൾ വിശദീകരിക്കുന്നു.
പവർ പോസിംഗ്
2010-ൽ, കഡ്ഡിയും ഡാന കാർണിയും ആൻഡി യാപ്പും ചേർന്ന്, ശക്തിയുടെ വാക്കേതര പ്രകടനങ്ങൾ (such as expansive, open, space-occupying postures) ആളുകളുടെ വികാരങ്ങളെയും പെരുമാറ്റങ്ങളെയും ഹോർമോൺ നിലകളെയും എങ്ങനെ ബാധിക്കുന്നു എന്ന പരീക്ഷണത്തിന്റെ ഫലങ്ങൾ പ്രസിദ്ധീകരിച്ചു.
ട്രസ്റ്റ് മി (യുകെ ടിവി പരമ്പര)
BBC One എന്ന ടെലിവിഷൻ ചാനലിൽ സംപ്രേഷണം ചെയ്ത ഒരു ബ്രിട്ടീഷ് മെഡിക്കൽ നാടകമാണ് ട്രസ്റ്റ് മീ. ഓഗസ്റ്റ് 2017- ൽ പ്രസിദ്ധീകരിച്ച നാലാം പരമ്പരയിലെ ആദ്യ പരമ്പര, ഡാൻ സെഫ്റ്റൺ എഴുതിയതാണ്. 2018 ഫെബ്രുവരിയിൽ, രണ്ടാമത്തെ പരമ്പരക്കായി പ്രോഗ്രാമും പുതുക്കി.
പ്രിമൈസ്
കാഥി ഹാർഡക്കറെക്ക് വിസിൽബ്ലോവർ മൂലം നഴ്സിങ് ജോലി നഷ്ടപ്പെടുന്നു. അവളുടെ ഏറ്റവും നല്ല സുഹൃത്ത് ഒരു ഡോക്ടറുടെ കൂടെ സ്വന്തം മകളുമായി എഡിൻബർഗിൽ ഒരു പുതിയ ജീവിതം ഉണ്ടാക്കുകയാണ്.
ബാഹ്യ ലിങ്കുകൾ
വർഗ്ഗം:ബി.ബി.സി. വർഗ്ഗം:ടെലിവിഷൻ പരമ്പരകൾ
ന്യൂക്ലിയോൺ
ഒരു ആറ്റത്തെ വീണ്ടും മുറിച്ചാൽ അത് പിന്നീട് ആ ആറ്റത്തിന്റെ ഒരു സവിശേഷതയും കാണിക്കുകയില്ല.മറിച്ച് പ്രോട്ടോൺ, ന്യൂട്രോൺ ,ഇലക്ട്രോൺ എന്നിങ്ങനെ മൂന്ന് കണികകളാണ് ലഭിക്കുക. ഓരോ ആറ്റവും ഉണ്ടാക്കിയിരിക്കുന്നത് പോസറ്റീവ് ചാർജ് ഉള്ള ഒരു ന്യൂക്ലിയസും അതിനെ ചുറ്റുന്ന നെഗറ്റീവ് ചാർജുള്ള ഇലക്ട്രോണുകളും കൊണ്ടാണ്. പ്രോട്ടോണുകളും ന്യൂട്രോണുകളും ന്യൂക്ലിയസിന് അകത്താണ് കാണപ്പെടുന്നത്. അതു കൊണ്ടു തന്നെ ഇവയെ ന്യൂക്ലിയോണുകൾ എന്ന് വിളിക്കുന്നു.
വർഗ്ഗം:ന്യൂക്ലിയോണുകൾ
റെബേക്ക ടാർബോട്ടൺ
കരിയറും ആക്ടിവിസവും
വടക്കൻ കനേഡിയൻ പ്രദേശമായ നുനാവൂട്ടിലെ ബാഫിൻ ദ്വീപിലെ തദ്ദേശീയ സമൂഹങ്ങളെക്കുറിച്ച് ഗവേഷണം നടത്തി ടാർബോട്ടൺ തന്റെ പാരിസ്ഥിതിക ജീവിതം ആരംഭിച്ചു. തുടർന്ന് ഇന്റർനാഷണൽ സൊസൈറ്റി ഫോർ ഇക്കോളജി ആൻഡ് കൾച്ചറിൽ (ഐ‌എസ്‌ഇസി) ഹെലീന നോർബെർഗ്-ഹോഡ്ജിന്റെ കീഴിൽ എട്ട് വർഷം ജോലി ചെയ്തു. ). ടാർബോട്ടൺ ഐ‌എസ്‌ഇസിയുടെ പ്രോഗ്രാമുകൾ ഇന്ത്യയിലെ ലഡാക്കിൽ വർഷങ്ങളോളം നടത്തിയിരുന്നു. പിന്നീട് അവരുടെ യുകെ, യുഎസ് ഓഫീസുകളിൽ പ്രവർത്തിക്കുകയും സാമ്പത്തിക ആഗോളവൽക്കരണത്തിന് പ്രാദേശിക ബദലുകൾ പ്രോത്സാഹിപ്പിക്കുകയും ചെയ്തു. ഐ‌എസ്‌ഇസിയിലെ തന്റെ വർഷങ്ങളെ "എന്റെ ആക്ടിവിസത്തിന്റെ വേരുകൾ ഉള്ള കാലഘട്ടം" എന്നാണ് അവർ വിശേഷിപ്പിച്ചത്.
2010 ഓഗസ്റ്റ് 3 മുതൽ ടാർബോട്ടൺ റെയിൻ ഫോറസ്റ്റ് ആക്ഷൻ നെറ്റ്‌വർക്കിനെ എക്സിക്യൂട്ടീവ് ഡയറക്ടറായി നയിച്ചു. , RAN- ന്റെ 27 വർഷത്തെ ചരിത്രത്തിൽ ഈ സ്ഥാനം വഹിച്ച ആദ്യ വനിതയായിരുന്നു. എക്‌സിക്യൂട്ടീവ് ഡയറക്ടറാകുന്നതിനുമുമ്പ് ടാർബോട്ടൺ RAN- ന്റെ ഗ്ലോബൽ ഫിനാൻസ് കാമ്പെയ്‌നിന് നേതൃത്വം നൽകി. കാർബൺ പ്രിൻസിപ്പിൾസ് എന്നറിയപ്പെടുന്ന ഒരു മേഖലയിലുടനീളമുള്ള ബാങ്ക് പോളിസി സ്റ്റേറ്റ്‌മെന്റ് സൃഷ്ടിക്കുന്നതിനായി വിജയകരമായി ചർച്ച ചെയ്യുന്നതിനായി രാജ്യത്തെ ഏറ്റവും ശക്തമായ ചില സ്വകാര്യ ധനകാര്യ സ്ഥാപനങ്ങൾക്കെതിരെ പ്രചാരണം നടത്തുന്നു. അന്താരാഷ്ട്ര, മനുഷ്യാവകാശ സമ്മേളനങ്ങളിൽ സ്ഥിരമായി പാനലിസ്റ്റായിരുന്ന ടാർബോട്ടൺ പ്രധാന അന്താരാഷ്ട്ര മാധ്യമങ്ങളിൽ ഇടം നേടിയിട്ടുണ്ട്. കൂടാതെ അവരുടെ വൈദഗ്ധ്യത്തെക്കുറിച്ച് നിരവധി ലേഖനങ്ങൾ പ്രസിദ്ധീകരിച്ചു. ദ ഹഫിംഗ്‌ടൺ പോസ്റ്റിലേക്കും മറ്റ് പ്രമുഖ മാധ്യമങ്ങളിലേക്കും സ്ഥിരമായി സംഭാവന നൽകിയ അവർ ഓക്ക്ലാൻഡ് ഇൻസ്റ്റിറ്റ്യൂട്ടിൽ ഒരു ബാങ്ക് ട്രാക്ക് കമ്മിറ്റി അംഗവും റോക്ക്വുഡ് ലീഡർഷിപ്പ് ഇൻസ്റ്റിറ്റ്യൂട്ടിന്റെ പൂർവവിദ്യാർഥിയുമായിരുന്നു. ഇൻവെസ്റ്റിഗേറ്റീവ് / കാമ്പെയ്‌നിംഗ് ജേണലിസത്തിനുള്ള യുകെ ആസ്ഥാനമായുള്ള ഡെറക് കൂപ്പർ അവാർഡ് ജേതാവുമായിരുന്നു.
2012 ൽ മെക്സിക്കോയിലേക്കുള്ള ഒരു അവധിക്കാലത്ത് നീന്തുന്നതിനിടെ അവർ മുങ്ങിമരിച്ചു.
അവലംബം
വർഗ്ഗം:1973-ൽ ജനിച്ചവർ വർഗ്ഗം:2012-ൽ മരിച്ചവർ വർഗ്ഗം:കനേഡിയൻ പരിസ്ഥിതി പ്രവർത്തകർ
ലാറാ ഫ്ലിൻ ബോയ്ലെ
ലാറാ ഫ്ലിൻ ബോയ്ലെ (ജനനം: മാർച്ച് 24, 1970) ഒരു അമേരിക്കൻ നടിയും നിർമ്മാതാവുമാണ്. 1990 മുതൽ 1991 വരെ സംപ്രേഷണം ചെയ്യപ്പെട്ട എബിസിയുടെ നിഗൂഢ ഹൊറർ ടെലിവിഷൻ പരമ്പരയായ ട്വിൻ പീക്സിലെ ഡോണ ഹേവാർഡ് എന്ന കഥാപാത്രത്തിലൂടെ പ്രശസ്തയാകുന്നതിനു മുമ്പ്,  ഫെറിസ് ബ്യൂലേഴ്സ് ഡേ ഓഫ് (1986), ഡെഡ് പോയെറ്റ്സ് സൊസൈറ്റി (1989) തുടങ്ങിയ ഫീച്ചർ ഫിലിമുകളിലെ ചെറുവേഷങ്ങൾ അവതരിപ്പിച്ചുകൊണ്ടാണ് അവർ സിനിമാരംഗത്തു ചുവടുറപ്പിക്കുന്നത്. ‘വെയർ ദി ഡേ ടേക്സ് യൂ’ (1992), വെയ്ൻസ് വേൾഡ് (1992), ത്രീസം (1994), മെൻ ഇൻ ദ ബ്ലാക്ക് II (2002), ലൈഫ് ഈസ് ഹോട്ട് ഇൻ ക്രാക്റ്റൗൺ (2009) എന്നീ ചിത്രങ്ങളിൽ ബോയ്ലെ പിന്നീട് അഭിനയിച്ചു. 1997 മുതൽ 2003 വരെ ബോയ്ൽ, എ.ബി.സി ടെലിവിഷൻ പരമ്പരയായ ദ പ്രാക്ടീസിൽ അസിസ്റ്റന്റ് ഡിസ്ട്രിക്റ്റ് അറ്റോർണി ഹെലൻ ഗാംബിൽ എന്ന കഥാപാത്രത്തെ അവതരിപ്പിക്കുകയും ഇതിലെ അഭിനയത്തിന് നാടകപരമ്പരയിലെ മികച്ച സഹനടിയ്ക്കുള്ള ഒരു പ്രൈം ടൈം എമ്മി അവാർഡിനു നാമനിർദ്ദേശം ലഭിക്കുകയും ചെയ്തു.
ജീവിതരേഖ
ലാറാ ഫ്ലിൻ ബോയ്ലെ അയവയിലെ ഡാവെൻപോർട്ടിൽ ഒരു ഗുമസ്ഥയായ സാലിയുടേയും മൈക്കേൾ എൽ. ബോയ്ലെയുടേയും മകളായി ജനിച്ചു. യു.എസ് പ്രതിനിധിയായിരുന്ന ചാൾസ് എ. ബോയ്ലെ അവരുടെ പിതാവു വഴിയുള്ള മുത്തച്ഛനായിരുന്നു. അവർക്ക് ഐറിഷ്, ജർമ്മൻ വംശപരമ്പരയും എട്ടിലൊന്ന് ഇറ്റാലിയൻ പൂർവ്വകതയുമുണ്ട്. ബോറിസ് പാസ്റ്റർനാക്കിൻറെ ഡോക്ടർ ഷിവാഗോ എന്ന നോവലിലെ കഥാപാത്രത്തിൻറെ പേരാണ് അവർക്കു നല്കപ്പെട്ടത്. അവർ ചിക്കാഗോ, ഇല്ലിനോയിസ്, വിസ്കോൺസിൻ എന്നിവിടങ്ങളിലായി വളരുകുയം ചിക്കാഗോ അക്കാദമി ഫോർ ദ ആർട്സിൽനിന്നു ബിരുദമെടുക്കുകയും ചെയ്തു.
അവലംബം
വർഗ്ഗം:1970-ൽ ജനിച്ചവർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:അമേരിക്കൻ ടെലിവിഷൻ നടിമാർ
ടൈറ്റൻ (ഉപഗ്രഹം)
ശനിയുടെ ഏറ്റവും വലിയ ഉപഗ്രഹമാണ് ടൈറ്റൻ. ഏറ്റവും കട്ടി കൂടിയ അന്തരീക്ഷമുള്ള ഉപഗ്രഹവും ഇതു തന്നെയാണ്. ഒരു ഗ്രഹസമാനമായ ഉപഗ്രഹമായാണ് ഇതിനെ കണക്കാക്കാറുള്ളത്. ചന്ദ്രന്റേതിനേക്കാൾ 50ശതമാനത്തിലേറെ വ്യാസവും 80ശതമാനത്തിലേറെ പിണ്ഡവും ടൈറ്റാനുണ്ട്. വ്യാഴത്തിന്റെ ഉപഗ്രഹമായ ഗാനിമീഡ് കഴിഞ്ഞാൽ സൗരയൂഥത്തിലെ ഉപഗ്രഹങ്ങളിൽ വലിപ്പത്തിൽ രണ്ടാമത് ടൈറ്റനാണ്. ഏറ്റവും ചെറിയ ഗ്രഹമായ ബുധനേക്കാൾ അല്പം വലിപ്പവും ടൈറ്റനുണ്ട്. പക്ഷേ ഗാനിമീഡിന്റേയും, ടൈറ്റനിന്റേയും പിണ്ഡം ബുധനെക്കാൾ കുറവാണ്. 1655ൽ ക്രിസ്റ്റ്യൻ ഹ്യൂജിൻസ് ആണ് ടൈറ്റനെ കണ്ടെത്തുന്നത്. ശനിയുടെ ആദ്യം കണ്ടെത്തുന്ന ഉപഗ്രഹവും ഇതു തന്നെ.
കണ്ടെത്തൽ
അദ്ദേഹം ഈ ഉപഗ്രഹത്തിനെ സാറ്റേർണി ലൂണാ എന്നാണ് വിളിച്ചത്. 1655 ൽ De Saturni Luna Observatio Nova (ശനിയുടെ ഉപഗ്രഹത്തെ കുറിച്ച് ഒരു പുതിയ നിരീക്ഷണം) എന്ന പേരിൽ ഒരു പ്രബന്ധം പ്രസിദ്ധീകരിച്ചു.
സമുദ്രങ്ങൾ
ടൈറ്റനിൽ മിഥേൻ സമുദ്രങ്ങൾ ഉണ്ടെന്നു കരുതപ്പെടുന്നു. ചെറിയ കാറ്റും ഇടയ്ക്കു വീശാറുണ്ട്. എന്നാൽ മീഥേൻ തടാകങ്ങളിൽ അലകൾ കാണപ്പെടാത്തത് ഒരു പ്രഹേളികയായി അവശേഷിക്കുന്നുണ്ട്. കാസ്സിനി പേടകം 2017 ൽ ഈ പ്രശ്നത്തിന് ഉത്തരം കണ്ടെത്തുമെന്നു പ്രതീക്ഷിക്കുന്നു.
അവലംബം
വർഗ്ഗം:ഉപഗ്രഹങ്ങൾ വർഗ്ഗം:സൗരയൂഥം വർഗ്ഗം:ശനിയുടെ ഉപഗ്രഹങ്ങൾ
ലോറൻ കോഹൻ
ലോറൻ കോഹൻ 1982 ജനുവരി 7 നു ജനിച്ച ഒരു ബ്രിട്ടീഷ്-അമേരിക്കൻ താരവും മോഡലുമാണ്. "ദി വാക്കിങ് ഡെഡ് (2011 മുതൽ ഇതുവരെ) എന്ന ടെലിവിഷൻ പരമ്പരയിലെ മാഗ്ഗി ഗ്രീൻ എന്ന കഥാപാത്രം, ചക്ക് (2011), ദ വാമ്പയർ ഡയറീസ് (2010–2012) എന്നീ ടെലിവിഷൻ പരമ്പരകളിലെ വേഷങ്ങൾ എന്നിവയിലൂടെയാണ് അവർ കൂടുതൽ അറിയപ്പെടുന്നത്. ഹാസ്യചിത്രമായ "വാൻ വൈൽഡർ: ദി റൈസ് ഓഫ് താജ്" (2006), സൈക്കോളജിക്കൽ ത്രില്ലർ ചിത്രമായ "ദ ബോയ്", ബാറ്റ്മാൻ v സൂപ്പർമാൻ: ഡോൺ ഓഫ് ജസ്റ്റീസ് (2016) എന്നീ ചിത്രങ്ങളിൽ വളരെ ശ്രദ്ധേയമായ അഭിനയം കാഴ്ചവച്ചിരുന്നു.
അവലംബം
വർഗ്ഗം:അമേരിക്കൻ നാടകനടിമാർ വർഗ്ഗം:അമേരിക്കൻ ടെലിവിഷൻ നടിമാർ വർഗ്ഗം:1982-ൽ ജനിച്ചവർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:ജീവിച്ചിരിക്കുന്ന പ്രമുഖർ
ബ്രദർ (ക്രൈസ്തവം)
ക്രിസ്തുമതത്തിലെ ഒരു പ്രത്യേക അംഗത്തെ വിവക്ഷിക്കുന്ന വാക്കാണ് ബ്രദർ. സഭയിലെ സമർപ്പിത ജീവിതത്തിൽ ക്രിസ്തുവിനെ അനുഗമിക്കാൻ സ്വയം സമർപ്പിക്കുന്നതും അതിൽ ദാരിദ്ര്യം, പവിത്രത, അനുസരണം എന്നിവ വൃതമായി സ്വീകരിച്ചവരാണ് ബ്രദർ. ഇവർ ഡീക്കനോ പുരോഹിതനോ ആയി നിയമിക്കപ്പെടുന്നില്ല എന്നതിനാൽ വെറും ഒരു സാധാരണക്കാരനായി തന്നെ കഴിയുന്നു. ബ്രദറുമാർ പലതരം മത സമുദായങ്ങളിലെ അംഗങ്ങളാകാം. അവ ധ്യാനാത്മകമോ സന്യാസമോ അപ്പോസ്തലിക സ്വഭാവമോ ആയിരിക്കാം. ചില സഭകൾ ബ്രദറുമാർ മാത്രമുള്ളതാണ്. മറ്റുള്ളവ പുരോഹിതന്മാരും ബ്രദറുമാരും ഉൾപ്പെടുന്നതാണ്. ഇവർ സാധാരണയായി ഒരു സഭയിൽ താമസിക്കുകയും അവരുടെ കഴിവുകൾക്ക് അനുസരിച്ച് ഒരു ശുശ്രൂഷയിൽ പ്രവർത്തിക്കുകയും ചെയ്യുന്നു. ഇവർ മതേതരമായ തൊഴിലുകളും ഉപവൃത്തിക്കായി ചെയ്യുന്നവരാണ്.
വർഗ്ഗം:ക്രൈസ്തവം
പാലെമ്പാങ്
പാലെമ്പാങ് ഇന്തോനേഷ്യയിലെ തെക്കൻ സുമാത്ര പ്രവിശ്യയുടെ തലസ്ഥാനമായ നഗരമാണ്. തെക്കൻ സുമാത്രയിലെ നിമ്ന്ന താഴ്‍വരയുടെ കിഴക്ക്, ലോവർ മൂസി നദി യുടെ ഇരുവശങ്ങളിലായി 369.22 ചതുരശ്ര കിലോമീറ്റർ (142.56 ചതുരശ്ര മൈൽ) വിസ്തൃതിയിൽ പരന്നുകിടക്കുന്ന ഈ നഗരത്തിൽ 2014 ലെ കണക്കുകൾ പ്രകാരമുള്ള ജനസംഖ്യ 1,708,413 ആയിരുന്നു. മേഡൻ കഴിഞ്ഞാൽ സുമാത്രായിലെ രണ്ടാമത്തെ ഏറ്റവും ജനസംഖ്യയുള്ള നഗരമായ ഇത് ഇൻഡോനേഷ്യയിലെ ഏറ്റവും ജനസംഖ്യയുള്ള 9 ആമത്തെ നഗരവും തെക്കുകിഴക്കൻ ഏഷ്യയിൽ ജനസംഖ്യയിൽ പത്തൊമ്പതാം സ്ഥാനത്തുമുള്ള നഗരമാണ്. ബാന്യൂവാസിൻ, ഓഗൻ ഇലിർ, ഓഗൻ കോമെരിങ് ഇലിർ തുടങ്ങിയ റീജൻസികളുടെ ഭാഗങ്ങളുംകൂടി ഉൾപ്പെട്ട ഗ്രേറ്റർ പാലെമ്പാങ് മെട്രോപോളിറ്റൻ പ്രദേശത്തെ മൊത്തം ജനസംഖ്യ 2015 ലെ കണക്കുകൾ പ്രകാരം 3.5 ദശലക്ഷം ആയിരുന്നു.
പാലെമ്പാങ് നഗരം ഇന്തോനേഷ്യയിലെ ഏറ്റവും പഴക്കമുള്ള നഗരമാണെന്നതുപോലതന്നെ മലയൻ ദ്വീപസമൂഹങ്ങളിലെയും തെക്കുകിഴക്കൻ ഏഷ്യയിലേയും ഏറ്റവും പഴക്കമുള്ള നഗരങ്ങളിലൊന്നുമാണ്. പലാമുാംഗെ ഒരുകാലത്ത് വടക്കൻ ദ്വീപ സമൂഹങ്ങളുടെ പല ഭാഗങ്ങളും പ്രത്യേകിച്ച് മലാക്ക് കടലിടുക്കു പോലെയുള്ള നിരവധി സമുദ്ര വ്യാപാര മാർഗ്ഗങ്ങളും നിയന്ത്രിച്ചിരുന്ന ശക്തമായ ഒരു മലയ രാജവംശമായ ശ്രീവിജയയുടെ തലസ്ഥാന നഗരിയായിരുന്നു. നഗരത്തിന്റെ അസ്തിത്വത്തെക്കുറിച്ചുള്ള ആദ്യകാല തെളിവുകൾ ലഭിക്കുന്നത്, ഏഴാം നൂറ്റാണ്ടിൽ ജീവിച്ചിരുന്ന ഒരു ചൈനീസ് സന്യാസിയായിരുന്ന യിജിങ് 671 കാലഘട്ടത്തിൽ ശ്രീവിജയ സന്ദർശിച്ചിരുന്നതിനേക്കുറിച്ചുള്ള ചിലെ കുറിപ്പുകളിൽനിന്നാണ്. ശ്രീവിജയയെക്കുറിച്ചു പരാമർശിക്കപ്പെട്ട ആദ്യത്തെ ലിഖിതം ഏഴാം നൂറ്റാണ്ടിൽ നഗരത്തിൽനിന്നു കണ്ടെടുത്ത കെഡുകാൻ ലിഖിത ത്തിൽനിന്നാണ്. പാലെമ്പാങ് സുൽത്താനേറ്റിന്റെ അസ്തമയത്തിനുശേഷം 1825 ൽ പലെമ്പാങ്, ഡച്ച് ഈസ്റ്റ് ഇൻഡീസിലേയ്ക്കു സംയോജിപ്പിക്കപ്പെട്ടു. 1906 ഏപ്രിൽ 1 ന് ഒരു നഗരമായി പാലെമ്പാങ് ചാർട്ടർ ചെയ്യപ്പെട്ടു.
ഭൂമിശാസ്ത്രവും കാലാവസ്ഥയും
ഈ നഗരം നിലനിൽക്കുന്ന അക്ഷാംശ രേഖാംശങ്ങൾ -2.98611°N, 104.75556°W ആണ്. തെക്കൻ സുമാത്രയിലെ ബുകിറ്റ് ബാരിസാൻ പർവതനിരകൾക്ക് കിഴക്കായി സമുദ്രനിരപ്പിൽനിന്ന് 8 മീറ്റർ (26 അടി) ഉയരത്തിൽ 400.61 ചതുരശ്ര കിലോമീറ്റർ വിസ്തൃതിയുള്ള വിശാലമായ നിമ്ന്നപ്രദേശത്ത്, ബാങ്ക കടലിടുക്കിനു സമീപത്തുള്ള തീരത്തു നിന്നും ഏകദേശം 105 കിലോമീറ്റർ (65 മൈൽ) അകലെയാണിതിന്റെ സ്ഥാനം. സുമാത്രയിലെ വലിയ നദികളിലൊന്നായ മൂസി നദി നഗരത്തിലൂടെ കടന്നുപോകുകയും നഗരപ്രദേശത്തെ വടക്കുവശത്ത് സെബറാങ് ഇലിർ, തെക്ക് സെബറാങ് ഉലു എന്നിങ്ങനെ രണ്ടായി വിഭജിക്കുകയും ചെയ്യുന്നു. മൂസി നദിയുടെ രണ്ടു പ്രധാന പോഷകനദികളായ ഓഗൻ നദി, കൊമെരിങ് നദികളുടെ സംഗമസ്ഥാനത്താണ് പലെമ്പാങ് സ്ഥിതി ചെയ്യുന്നത്.
റിതിക ബദിയാനി
റിതിക ബദിയാനി ഇന്ത്യൻ ചലച്ചിത്ര നടിയും മോഡലുമാണ് പ്രധാനമായും ഹിന്ദിയിലും മലയാളത്തിലുമാണ് അഭിനയിച്ചിരിക്കുന്നത്.
ഇ.എം. ശ്രീധരൻ
സംസ്ഥാന ആസൂത്രണ ബോർഡ് മുൻ അംഗവും  ജനകീയാസൂത്രണ പ്രസ്ഥാനത്തിന്റെ  നേതൃനിരയിലുണ്ടായിരുന്ന ആളും ആയിരുന്നു 2002-ൽ അന്തരിച്ച  '''ഇ.എം. ശ്രീധരൻ'''. അന്തരിച്ച മുൻ മുഖ്യമന്ത്രിയും മാർക്സിസ്റ്റ് നേതാവുമായ ഇ.എം.എസ്. നമ്പൂതിരിപ്പാടിന്റെ മകനായിരുന്ന ശ്രീധരൻ അന്തരിക്കുമ്പോൾ സി.പി.ഐ. (എം) സംസ്ഥാന കമ്മിറ്റി അംഗവും ദേശാഭിമാനി റസിഡന്റ് എഡിറ്ററും ആയിരുന്നു. മുഴുവൻ സമയ പാർട്ടി പ്രവർത്തനത്തിലേക്ക് വരുന്നതിനു മുമ്പ് ചാർട്ടേഡ് അക്കൗണ്ടന്റ് ആയിരുന്നു.
1947 ജനുവരി 12ന് ഇ.എം.എസ്. നമ്പൂതിരിപ്പാടിന്റെയും ആര്യ അന്തർജനത്തിന്റെയും മൂത്ത മകനായി ജനിച്ച ശ്രീധരൻ തൃശ്ശൂർ ശ്രീ കേരളവർമ്മ കോളേജിലാണ് പഠിച്ചത്. വർഷങ്ങളോളം ചാർട്ടേഡ് അക്കൗണ്ടന്റായി സേവനമനുഷ്ഠിച്ചശേഷമാണ് 1996ൽ അദ്ദേഹം ജനകീയാസൂത്രണ പദ്ധതിയിലേയ്ക്ക് വന്നത്. 1998ൽ അച്ഛൻ മരിച്ചശേഷമാണ് അദ്ദേഹം പാർട്ടി സംസ്ഥാന കമ്മിറ്റി അംഗമായി ചുമതലയേറ്റത്.
അർബുദരോഗത്തെത്തുടർന്ന് ഏറെക്കാലമായി ചികിത്സയിലായിരുന്ന ശ്രീധരൻ 2002 നവംബർ 14ന് 55ആം വയസ്സിൽ അന്തരിച്ചു. പരേതയായ (2001ൽ അന്തരിച്ച) ഡോ. യമുനയാണ് ഭാര്യ. രണ്ട് ആൺമക്കളുണ്ട്.
വർഗ്ഗം:കേരളത്തിലെ സി.പി.ഐ.എം. പ്രവർത്തകർ വർഗ്ഗം: ജനകീയാസൂത്രണം വർഗ്ഗം: 1947-ൽ ജനിച്ചവർ വർഗ്ഗം: 2002-ൽ മരിച്ചവർ വർഗ്ഗം: ജനുവരി 12-ന് ജനിച്ചവർ വർഗ്ഗം: നവംബർ 14-ന് മരിച്ചവർ
ഫ്രെയേറിയ പുത്ലി
പുറം കണ്ണികൾ
വർഗ്ഗം:നീലി ചിത്രശലഭങ്ങൾ വർഗ്ഗം:കേരളത്തിലെ ചിത്രശലഭങ്ങൾ
മൈ ഫാൻ രാമു
നവാഗതനായ നിഖിൽ കെ. മേനോൻ സംവിധാനം ചെയ്ത് 2013-ൽ പുറത്തിറങ്ങിയ മലയാളചലച്ചിത്രമാണ് മൈ ഫാൻ രാമു. സൈജു കുറുപ്പ്, രാജീവ് പിള്ള എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്. സൈജു കുറുപ്പ് തന്നെയാണ് ചിത്രത്തിന്റെ രചന നിർവ്വഹിച്ചിരിക്കുന്നത്. ഉത്രട്ടാതി ഫിലിംസിന്റെ ബാനറിൽ ശശി അയ്യഞ്ചിറയാണ് ചിത്രം നിർമ്മിച്ചത്.
പുറത്തേക്കുള്ള കണ്ണികൾ
വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:നിവിൻ പോളി അഭിനയിച്ച ചലച്ചിത്രങ്ങൾ വർഗ്ഗം:ജോജു ജോർജ് അഭിനയിച്ച ചലച്ചിത്രങ്ങൾ
രാജു ലാമ
നേപ്പാളിലെ പ്രശസ്ത ഗായകനും ഗാനരചയിതാവുമാണ് രാജു ലാമ (നേപ്പാളി: राजु लामा; ജനനം: 16 മാർച്ച് 1978).മംഗോളിയൻ ഹാർട്ട് എന്ന സംഗീത ഗ്രൂപ്പിലെ പ്രധാന ഗായകനാണ്. നേപ്പാളി, ടിബറ്റൻ, തമാങ് ഭാഷകളിൽ നിരവധി ഗാനങ്ങൾ ആലപിച്ചിട്ടുണ്ട്. തന്റെ ഗാനങ്ങൾ അവതരിപ്പിക്കാൻ രാജു ലാമ ലോകമെമ്പാടും സഞ്ചരിക്കുന്നു.ഇപ്പോൾ യുഎസിലും നേപ്പാളിലുമാണ്.ദി വോയ്‌സ് ഓഫ് നേപ്പാൾ സീസൺ 2 (2019) ലെ പരിശീലകരിൽ ഒരാളാണ് രാജു ലാമ.
ആൽബങ്ങൾ
സാംലിംഗ് ഗോമ്പ - 2016: ടിബറ്റിനകത്തും പുറത്തും ഉള്ള എല്ലാ ടിബറ്റുകാർക്കും, എല്ലാ ഹിമാലയൻ ജനതയ്ക്കും ലോകമെമ്പാടുമുള്ള അദ്ദേഹത്തിന്റെ എല്ലാ അഭ്യുദയകാംക്ഷികൾക്കുമായി ഈ ഗാനം സമർപ്പിച്ചിരിക്കുന്നു.
സാമൂഹ്യസേവനം
നേപ്പാളിലെ ഗ്രാമീണ സമൂഹങ്ങളിൽ വിദ്യാഭ്യാസം പ്രോത്സാഹിപ്പിക്കുന്നതിനായി രാജു ലാമ ഫൗണ്ടേഷൻ പ്രവർത്തിക്കുന്നു. സ്കൂളുകൾ പണിയുന്നതിലും വിദ്യാർത്ഥികൾക്ക് വിദ്യാഭ്യാസം നേടുന്നതിനുള്ള പഠന സാമഗ്രികൾ നൽകുന്നതിലും ഇത് പ്രത്യേകത ശ്രദ്ധ പുലർത്തുന്നു.
പുഴക്കരക്കാവ് ക്ഷേത്രം
മുവാറ്റുപുഴ നഗരത്തിൽ മുവാറ്റുപുഴ നദിയുടെ ത്രിവേണി സംഗമത്തിൽ സ്ഥിതി ചെയ്യുന്ന ദേവി ക്ഷേത്രം. സ്വയംഭൂ വിഗ്രഹത്തിൽ ദേവി സദാ പ്രസന്നയയി കുടികൊള്ളുന്നു
ഒറ്റാൽ (ചലച്ചിത്രം)
ജയരാജ് സംവിധാനം ചെയ്ത് 2015-ൽ പുറത്തിറങ്ങിയ മലയാളചലച്ചിത്രമാണ് ഒറ്റാൽ. 2014-ലെ ദേശീയ ചലച്ചിത്രപുരസ്കാരങ്ങളിൽ മികച്ച പരിസ്ഥിതി ചിത്രത്തിനുള്ള പുരസ്കാരവും, മികച്ച അവലംബിത തിരക്കഥക്കുള്ള പുരസ്കാരവും ഈ ചിത്രത്തിനു ലഭിച്ചു. വിനോദ് വിജയൻ, സെവൻ ആർട്സ് മോഹൻ എന്നിവർ ചേർന്നാണു ഈ ചിത്രം നിർമ്മിച്ചിരിക്കുന്നത്. ആന്റൺ ചെക്കോവിന്റെ വാങ്ക എന്ന ചെറുകഥയുടെ ചലച്ചിത്രാവിഷ്കാരമാണു ഈ ചിത്രം.
ഗാനങ്ങൾ
ഈ ചിത്രത്തിലെ ആ മാനത്തിലിരുന്ന് എന്നു തുടങ്ങുന്ന ഗാനം രചിച്ചത് കാവാലം നാരായണപ്പണിക്കരായിരുന്നു.
സ്വീകരണം
2015 നവംബർ 6-ന് കേരളത്തിലെ തീയറ്ററുകളിൽ ചിത്രം പ്രദർശനത്തിനെത്തി. ഒരേ സമയം തീയറ്ററുകളിലും ഇന്റർനെറ്റിലും പ്രദർശനത്തിനെത്തിയ ആദ്യത്തെ ഇന്ത്യൻ ചലച്ചിത്രം എന്ന പ്രത്യേകതയും ഈ ചിത്രത്തിനുണ്ട്.
അവലംബം
വർഗ്ഗം:ജയരാജ് സംവിധാനം ചെയ്ത ചലച്ചിത്രങ്ങൾ വർഗ്ഗം:മികച്ച പരിസ്ഥിതി ചിത്രത്തിനുള്ള ദേശീയപുരസ്കാരം നേടിയ ചലച്ചിത്രങ്ങൾ വർഗ്ഗം:മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയ ചിത്രങ്ങൾ
നിസാരി ഇസ്മായിലി
ഇസ്ലാം മതത്തിന്റെ ഒരു വിഭാഗമായ ഷിയ ഇസ്മായിലിയുടെ ഒരു ഉപവിഭാഗമാണ് നിസാരി ഇസ്മായിലി. ഇവരെ ഖോജാ എന്നും ആഗാ ഖാനി എന്നും വിളിക്കും.ഇവരുടെ ഇപ്പോഴത്ത ആത്മീയ നേതാവ് ഹസർ ഇമാം എന്ന് ഇസ്മായിലികൾ വിളിക്കുന്ന പ്രിൻസ് കരീം ആഗാ ഖാൻ നാലാമനാണ്
അവലംബം
വർഗ്ഗം:ഷിയ ഇസ്ലാം വിഭാഗങ്ങൾ
നിയാ ദേശീയോദ്യാനം
ചരിത്രം
ആൽഫ്രഡ് റസ്സൽ വാലസ് ധാതു അയിരുകൾക്കായി ഇപ്പോഴത്തെ വടക്കൻ സരാവാക്കിൽ പര്യവേക്ഷണം നടത്തിയ മൈനിംഗ് എഞ്ചിനീയറായ റോബർട്ട് കോൾസണിനൊപ്പം സിമുഞ്ജൻ ജില്ലയിൽ 8 മാസം താമസിച്ചു. സരാവാക്കിലെ നിരവധി ഗുഹകളിൽ അസ്ഥികൾ കണ്ടെത്തുന്നതിനെക്കുറിച്ച് കോൾസൺ പിന്നീട് വാലസിന് കത്തെഴുതി. കൂടുതൽ അന്വേഷണത്തിൽ, സംശയാസ്പദമായ ഒരു ഗുഹ "സരാവാക്കിനും ബ്രൂണിക്കും (ബ്രൂണൈ) ഇടയിലുള്ള ജില്ലയിൽ കുറച്ച് അകലെ ഒരു പർവ്വതത്തിൽ സ്ഥിതിചെയ്യുന്നുവെന്ന് വാലസ് മനസ്സിലാക്കി. 1864 മാർച്ചിൽ ഗുഹകൾ പര്യവേക്ഷണം ചെയ്യാൻ വാലസ് കോൾസണെ അനുകൂലിച്ചു. എന്നിരുന്നാലും, പിന്നീട് 1864 മെയ് മാസത്തിൽ സരാവാക്കിലെ ബ്രിട്ടീഷ് കോൺസൽ ജി. ജെ. റിക്കറ്റ്‌സിനെ ജോലി ഏറ്റെടുക്കുന്നതിനായി ചുമതലപ്പെടുത്തി. റിക്കറ്റ്‌സ് ഈ പദവിയിൽ അധികകാലം തുടർന്നില്ല, തുടർന്ന് ആൽഫ്രഡ് ഹാർട്ട് എവററ്റിനെ ചുമതല ഏറ്റെടുക്കാൻ തിരഞ്ഞെടുത്തു. നിയാ / സുബിസ് (മിരിക്ക് സമീപം), "അപ്പർ സരാവക് പ്രൊപ്പോർ" (കുച്ചിംഗിന്റെ തെക്ക്) എന്നിവയുൾപ്പെടെ മൂന്ന് മേഖലകളിലെ 32 ഗുഹകളെ എവററ്റ് സർവേ ചെയ്തു.
1950 കളിൽ സരാവക് സ്റ്റേറ്റ് മ്യൂസിയത്തിന്റെ ക്യൂറേറ്ററായ ടോം ഹാരിസൺ സരാവാക്കിലെ പുരാതന മനുഷ്യ പ്രവർത്തനത്തിന്റെ തെളിവുകൾക്കായി തിരയുകയായിരുന്നു. നിയാ ഗുഹയിലൂടെ അദ്ദേഹം കടന്നുപോയെങ്കിലും അവിടെ നിന്ന് പ്രദേശത്തെ പുരാതന മനുഷ്യ പ്രവർത്തനത്തിന്റെ തെളിവുകളൊന്നും കണ്ടെത്താൻ സാധിച്ചില്ല. എന്നിരുന്നാലും, ഗുഹ തണുത്തതും വരണ്ടതുമായതിനാൽ അവിടെയുള്ള ദശലക്ഷക്കണക്കിന് വവ്വാലുകളും സ്വിഫ്‌ലെറ്റുകളും ഭക്ഷണമായി ഉപയോഗിക്കാമെന്നതിനാൽ പുരാതന മനുഷ്യർക്ക് ഗുഹയിൽ താമസിക്കാമായിരുന്നുവെന്ന് അദ്ദേഹം അനുമാനിച്ചു. അതിനാൽ, 1954 ഒക്ടോബറിൽ ഹാരിസൺ തന്റെ രണ്ട് സുഹൃത്തുക്കളായ മൈക്കൽ ട്വീഡിയും ഹഗ് ഗിബ്ബും ചേർന്ന് നിയയെ നിരീക്ഷിക്കാൻ രണ്ടാഴ്ച ചെലവഴിച്ചു. ദീർഘകാലത്തെ മനുഷ്യരുടെ തൊഴിൽ, വാസസ്ഥലം, ശ്മശാനം എന്നിവയുടെ തെളിവുകൾ അവർ കണ്ടെത്തി. 1957-ൽ സരാവക് മ്യൂസിയം ബ്രൂണൈ ഷെൽ പെട്രോളിയം, സരാവക് ഓയിൽഫീൽഡ്സ് ലിമിറ്റഡ് (ഷെൽ) എന്നിവയിൽ നിന്നുള്ള ഗതാഗതവും ഉപകരണങ്ങളും ഉപയോഗിച്ച് ഒരു വലിയ പര്യവേഷണം സംഘടിപ്പിച്ചു. ഈതൺവെയർ‌, ഷെൽ‌ സ്ക്രാപ്പറുകൾ‌, ഓട് കൊണ്ടുള്ള ആഭരണങ്ങൾ‌, പൊടിക്കുന്ന കല്ലുകൾ, അസ്ഥി കൊണ്ടുള്ള ഉപകരണങ്ങൾ‌, ഭക്ഷണാവശിഷ്ടങ്ങൾ‌ എന്നിവ കണ്ടെത്തി. കരി പാളികളുടെ റേഡിയോകാർബൺ ഡേറ്റിംഗ് 40,000 വർഷം പഴക്കമുള്ള പാലിയോലിത്തിക്ക് കാലഘട്ടത്തിലേതാണെന്ന് കണ്ടെത്തിയിരുന്നു. ബാർബറ ഹാരിസണിന്റെ നേതൃത്വത്തിലുള്ള പര്യവേഷണ സംഘം 1958 ഫെബ്രുവരിയിൽ "ഹെൽ ട്രെഞ്ചിൽ" (അസാധാരണമായ ചൂടുള്ള അവസ്ഥയ്ക്ക്) 101 മുതൽ 110 ഇഞ്ച് വരെ ഉപരിതലത്തിന് താഴെ "ആഴത്തിലുള്ള തലയോട്ടി" കണ്ടെത്തി. മാക്സില്ല, രണ്ട് മോളാർ പല്ലുകൾ, തലയോട്ടിയുടെ അടിഭാഗത്തിന്റെ ഒരു ഭാഗം എന്നിവയുള്ള ഭാഗിക തലയോട്ടിയായിരുന്നു ഇത്. തലയോട്ടി വളരെ ദുർബലമായിരുന്നു. കൗമാരത്തിന്റെ അവസാനത്തിൽ ഇരുപതുകളുടെ മധ്യത്തിലുള്ള ഒരു സ്ത്രീയുടെതാണെന്ന് തലയോട്ടിയിലെ രൂപാന്തരീകരണം സൂചിപ്പിക്കുന്നു. തലയോട്ടിക്ക് സമീപം, ഒരു വ്യക്തിയുടെ പൂർണ്ണമായ ഇടത് കൈമുട്ടും വലത് പ്രോക്സിമൽ ടിബിയയും കണ്ടെത്തിയിരുന്നു. ടോം ഹാരിസൺ 2,500 മുതൽ 5,000 വർഷം മുമ്പുള്ള നിയോലിത്തിക്ക് കാലഘട്ടത്തിലെ ശ്മശാന സ്ഥലങ്ങളും കണ്ടെത്തിയിരുന്നു. കണ്ടെത്തലുകൾ 1959, 1965, 1972 വർഷങ്ങളിൽ കൂടുതൽ പര്യവേഷണങ്ങളിലേക്ക് നയിച്ചു.
1960-ൽ ഡോൺ ബ്രോത്ത്‌വെൽ ആഴത്തിലുള്ള തലയോട്ടി ടാസ്മാനിയയിൽ നിന്നുള്ള ഓസ്‌ട്രേലിയൻ സ്വദേശിയുമായി അടുത്ത ബന്ധം പുലർത്തുന്ന ഒരു കൗമാരക്കാരനായ പുരുഷന്റേതാതാണെന്ന നിഗമനത്തിലെത്തി. 1960 കളിൽ നിയയിൽ നിന്ന് 122 മനുഷ്യ അവശിഷ്ടങ്ങൾ അമേരിക്കയിലെ നെവാഡയിലേക്ക് കൊണ്ടുവന്നു. ടോം ഹാരിസണിന്റെ പ്രവർത്തനങ്ങളെ പിന്തുണയ്ക്കുന്നതിന് പാലിയോജിയോഗ്രാഫി, സ്ട്രാറ്റഗ്രാഫി, പുരാവസ്തു ബന്ധങ്ങൾ എന്നിവയുടെ അഭാവമുണ്ട്. അതിനാൽ, 2000 മുതൽ 2003 വരെ ബ്രിട്ടൻ, ഓസ്‌ട്രേലിയ, യുണൈറ്റഡ് സ്റ്റേറ്റ്സ്, സരാവക് സ്റ്റേറ്റ് മ്യൂസിയം എന്നിവിടങ്ങളിൽ നിന്നുള്ള മറ്റ് സർവകലാശാലകളുമായി സഹകരിച്ച് നിയാ ഗുഹകളുടെ കൂടുതൽ വിശദമായ ചരിത്രം സ്ഥാപിക്കാൻ ലീസസ്റ്റർ സർവകലാശാല കൂടുതൽ ഫീൽഡ് വർക്ക് നടത്തി. "നിയാ കേവ് പ്രോജക്റ്റ്" എന്നാണ് ഇത് അറിയപ്പെട്ടിരുന്നത്.
പാമ്പാടുംപാറ ഗ്രാമപഞ്ചായത്ത്
ഇടുക്കി ജില്ലയിലെ ഉടുമ്പൻചോല താലൂക്കിലാണ് പാമ്പാടുംപാറ ഗ്രാമപഞ്ചായത്ത് സ്ഥിതി ചെയ്യുന്നത്. 44.64 ചതുരശ്രകിലോമീറ്റർ വിസ്തൃതിയുള്ള ഈ പഞ്ചായത്ത് നെടുങ്കണ്ടം ബ്ളോക്ക് പഞ്ചായത്ത് പരിധിയിൽ സ്ഥിതി ചെയ്യുന്നു. കൂടാതെ പാമ്പാടുംപാറ, കരുണാപുരം എന്നീ വില്ലേജുകളും ഉൾപ്പെടുന്നു. 1962-ൽ വണ്ടൻമേട് പഞ്ചായത്ത് വിഭജിച്ചാണ് പാമ്പാടുംപാറ പഞ്ചായത്ത് രൂപംകൊണ്ടത്.
നിയാ ദേശീയോദ്യാനം
പുറംകണ്ണികൾ
വർഗ്ഗം:മലേഷ്യയിലെ പുരാവസ്തുസ്ഥാനങ്ങൾ വർഗ്ഗം:മലേഷ്യയിലെ നാഷണൽ പാർക്കുകൾ
പാമ്പാടുംപാറ ഗ്രാമപഞ്ചായത്ത്
അവലംബം
വിഭാഗം:ഇടുക്കി ജില്ലയിലെ ഗ്രാമപഞ്ചായത്തുകൾ
വൈറ്റ് ലേക്ക് ദേശീയോദ്യാനം
വൈറ്റ് ലേക്ക് ദേശീയോദ്യാനം (Білоозерський національний природний парк) എന്നത് യുക്രൈനിലെ ഒരു സംരക്ഷിതപ്രദേശമാണ്. കീവ് ഒബ്ലാസ്റ്റിലെ പെരെയ്യസ്ലാവ്-ഖ്മെൽനിറ്റ്സ്ക്കി റൈയണിലും ചെർകാസി ഒബ്ലാസ്റ്റിലെ കാവിൻ റൈയണിലുമായാണ് ഇത് സ്ഥിതിചെയ്യുന്നത്. 2009 ഡിസംബർ 11 നാണ് ഇത് സ്ഥാപിതമായത്.
അവലംബം
വർഗ്ഗം:ഉക്രൈനിലെ ദേശീയോദ്യാനങ്ങൾ
വെള്ളൂർക്കുന്നം മഹാദേവ ക്ഷേത്രം മുവാറ്റുപുഴ
കേരളത്തിലെ എറണാകുളം ജില്ലയിൽ മുവാറ്റുപുഴ നഗരത്തിൽ ഒരു ചെറിയ കുന്നിന്മുകളിൽ മൂവാറ്റുപുഴയാറിന്റെ സമീപം സ്ഥിതി ചെയ്യുന്ന മഹാദേവക്ഷേത്രമാണ് വെള്ളൂർക്കുന്നം മഹാദേവക്ഷേത്രം. പാർവ്വതീസമേതനായ പരമശിവനാണ് പ്രധാന പ്രതിഷ്ഠ. കൂടാതെ ഉപദേവതകളായി ഗണപതി, അയ്യപ്പൻ, ശ്രീകൃഷ്ണൻ, നാഗദൈവങ്ങൾ എന്നിവർക്കും പ്രതിഷ്ഠകളുണ്ട്. പുരാതനകേരളത്തിലെ നൂറ്റെട്ട് ശിവാലയങ്ങളിലൊന്നായ ഇവിടം ശബരിമല തീർത്ഥാടകർക്കുള്ള ഒരു ഇടത്താവളം കൂടിയാണ്. മണ്ഡലകാലത്ത് ധാരാളം അയ്യപ്പഭക്തർ എത്തിച്ചേരാറുള്ള ഇവിടെ അവർക്കുള്ള സൗകര്യങ്ങൾ ക്ഷേത്രം ഭാരവാഹികൾ ചെയ്യാറുണ്ട്. ധനുമാസത്തിലെ തിരുവാതിര ആറാട്ടായി നടത്തപ്പെടുന്ന പത്തുദിവസത്തെ കൊടിയേറ്റുത്സവം, കുംഭമാസത്തിലെ ശിവരാത്രി, മേടമാസത്തിലെ വിഷു, എല്ലാമാസത്തിലെയും അമാവാസി തുടങ്ങിയവയാണ് ക്ഷേത്രത്തിലെ പ്രധാന ആണ്ടുവിശേഷങ്ങൾ. ശിവരാത്രിനാളിൽ ആളുകൾ ഇവിടെ ബലി തർപ്പണം ചെയ്യുന്നതിനായി എത്തിച്ചേരുന്നു. ക്ഷേത്രത്തിനടുത്തുകൂടെ ഒഴുകുന്ന മൂവാറ്റുപുഴയാറിനോടുചേർന്ന് ബലിത്തറയും മണ്ഡപവും പണിതിട്ടുണ്ട്. ഭക്തജനങ്ങളുടെ നേതൃത്വത്തിലുള്ള ഒരു ട്രസ്റ്റാണ് ക്ഷേത്രഭരണം നടത്തിപ്പോരുന്നത്.
വർഗ്ഗം:എറണാകുളം ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ ശിവക്ഷേത്രങ്ങൾ വർഗ്ഗം:നൂറ്റെട്ട് ശിവക്ഷേത്രങ്ങൾ
പാലിൻ കമ്മീഷൻ
പലസ്തീൻ വിഷയത്തിൽ നടന്ന ആദ്യത്തെ ബ്രിട്ടീഷ് അന്വേഷണ സമിതിയാണ് പാലിൻ കമ്മീഷൻ അല്ലെങ്കിൽ പാലിൻ കമ്മീഷൻ ഓഫ് എൻക്വയറി അല്ലെങ്കിൽ പാലിൻ കോർട്ട് ഓഫ് എൻക്വയറി.
1920 ഏപ്രിൽ ആദ്യത്തിൽ നടന്ന ജറുസലേം കലാപത്തിന്റെ കാരണങ്ങൾ പരിശോധിക്കാനായി ബ്രിട്ടീഷ് അധികാരികൾ 1920 മെയ് മാസത്തിൽ ഈ പ്രദേശത്തേക്ക് സമിതിയെ അയച്ചു. വിവിധ പാർട്ടികളും ഭരണസംവിധാനവും തമ്മിൽ വർദ്ധിച്ചുവരുന്ന അസ്വാരസ്യങ്ങളെക്കുറിച്ച് സമിതി പഠനം നടത്തി.
സമിതി
മേജർ ജെനറൽ സർ ഫിലിപ് പാലിൻ അധ്യക്ഷനായിരുന്ന സമിതിയിൽ ബ്രിഗേഡിയർ ജെനറൽ ഇ.എച്ച്. വൈൽഡ്ബ്ലഡ്, ലെഫ്റ്റനന്റ് കേണൽ സി. വാഗൻ എഡ്വേർഡ്സ് എന്നിവർ അംഗങ്ങളായിരുന്നു.
50 ദിവസങ്ങളെടുത്തുകൊണ്ട് വിവിധ ഭാഷക്കാരായ 152 സാക്ഷികളെ സമിതി വിസ്തരിച്ചു.
1920 ജൂലൈ 1-ന് പൂർത്തിയായ സമിതി റിപ്പോർട്ട് ആഗസ്റ്റ് മാസത്തിൽ സമർപ്പിക്കപ്പെട്ടെങ്കിലും പ്രസിദ്ധീകരിക്കപ്പെട്ടിരുന്നില്ല.
അവലംബം
വർഗ്ഗം:പലസ്തീൻ
കുണുക്കിപ്പാണൽ
പശ്ചിമഘട്ടതദ്ദേശവാസിയായ ഒരു വലിയ കുറ്റിച്ചെടിയാണ് കുണുക്കിപ്പാണൽ. . 900 മീറ്റർ വരെ ഉയരമുള്ള നനവാർന്ന നിത്യഹരിതവനങ്ങളിലെ അടിക്കാടുകളായി കാണുന്നു. വയനാട്ടിലെയും താമരശ്ശേരിയിലെയും ഒരു ചെറിയ ഭാഗത്തു മാത്രമേ കാണാറുള്ളൂ എന്നു വിശ്വസിച്ചിരുന്ന ഈ ചെടി പിന്നീട് അഗസ്ത്യമല വരെയുള്ള ഭാഗങ്ങളിൽ കണ്ടിട്ടുണ്ട്. ഈ ഭാഗങ്ങളിലെ വൻതോതിലുള്ള വനംകയ്യേറ്റം കാരണം കുണുക്കിപ്പാണൽ വംശനാശഭീഷണി നേരിടുന്നു.
പുറത്തേക്കുള്ള കണ്ണികൾ
വർഗ്ഗം:വംശനാശം നേരിടുന്ന വൃക്ഷങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ വർഗ്ഗം:അനോനേസീ
ടിപ്പു സുൽത്താൻ
പതിനെട്ടാം ശതകത്തിൽ മൈസൂർ രാജ്യം ഭരിച്ചിരുന്ന ടിപ്പു സാഹബ്, ടിപ്പു സുൽത്താൻ, മൈസൂർ കടുവ  എന്നീ പേരുകളിലറിയപ്പെട്ട ഒരു ഭരണാധികാരിയായിരുന്നു ഫത്തഹ് അലിഖാൻ ടിപ്പു (ജനനം: 1750 നവംബർ 20- മരണം:1799 മേയ് 4) റോക്കറ്റ് പീരങ്കിയുടെ കണ്ടുപിടിത്തക്കാരനായി അറിയപ്പെടുന്ന ടിപ്പു സുൽത്താൻ മൈസൂർ സുൽത്താനായിരുന്ന ഹൈദരലിയുടെയും അദ്ദേഹത്തിൻറെ പത്നി ഫക്രുന്നീസയുടേയും സീമന്ത പുത്രനായിരുന്നു. ഹൈദരലിയുടെ മരണശേഷം (1782) മുതൽ മരണം (1799) വരെ മൈസൂർ രാജ്യം ഭരിച്ച ടിപ്പു സുൽത്താൻ തന്റെ രാജ്യത്ത് ഒട്ടനവധി ഭരണപരിഷ്കാരങ്ങൾക്ക് തുടക്കം കുറിച്ച വ്യക്തിയാണ്. പുതിയ നാണയസംവിധാനം, മീലാദി കലണ്ടർ, അതുപോലെതന്നെ പുതിയ ഭൂനികുതി വ്യവസ്ഥ എന്നിവ അദ്ദേഹം രാജ്യത്ത് നടപ്പിലാക്കി. മൈസൂർ പട്ടുതുണി വ്യവസായത്തിനും അദ്ദേഹം തുടക്കം കുറിച്ചു. ആംഗ്ലോ-മൈസൂർ യുദ്ധങ്ങളിലുൾപ്പെടെ ബ്രിട്ടീഷ് സേനയ്ക്കും അവരുടെ സഖ്യകക്ഷികൾക്കുമെതിരേ ശ്രീരംഗപട്ടണ ഉപരോധം, പൊള്ളിലർ യുദ്ധം തുടങ്ങിയവയിൽ റോക്കറ്റുകൾ പോലെയുള്ള പല നൂതന യുദ്ധോപകരണങ്ങളും ടിപ്പു സുൽത്താൻ പ്രയോഗിക്കുകയുണ്ടായി.
ഫ്രഞ്ച് സർവ്വസൈന്യാധിപനായിരുന്ന നെപ്പോളിയൻ ബോണപ്പാർട്ട് ടിപ്പു സുൽത്താനുമായി സഖ്യം സ്ഥാപിക്കുന്നതിന് അതിയായി ആഗ്രഹിച്ചിരുന്നു. ടിപ്പു സുൽത്താനും അദ്ദേഹത്തിന്റെ പിതാവായിരുന്ന ഹൈദരാലിയും ഫ്രഞ്ചുകാരുടെ കീഴിൽ പരിശീലനം നേടിയ തങ്ങളുടെ സൈന്യത്തെ ഫ്രഞ്ച് സഖ്യവുമായിച്ചേർന്ന് ബ്രിട്ടീഷുകാരുമായുള്ള പോരാട്ടങ്ങളിലും, മറാത്തക്കാർ, സിറ, മലബാർ, കൊഡാഗു, ബെഡ്‌നോർ, കർണാടക, തിരുവിതാംകൂർ തുടങ്ങി ചുറ്റുപാടുമുള്ള മറ്റ് നാട്ടു രാജ്യങ്ങളുമായുള്ള മൈസൂറിന്റെ നിരവധി പോരാട്ടങ്ങളിലും ഉപയോഗിച്ചിരുന്നു. ഇക്കാലത്ത് ടിപ്പുവിന്റെ പിതാവ് ഹൈദർ അലി മൈസൂർ പിടിച്ചെടുത്ത് അധികാരത്തിലെത്തി. 1782-ൽ തന്റെ പിതാവിന്റെ മരണശേഷം കൃഷ്ണാനദിയും, പശ്ചിമഘട്ടവും, അറബിക്കടലും അതിർത്തിയായുള്ള ഒരു വലിയ സാമ്രാജ്യത്തിന്റെ അധിപനായി ടിപ്പു സുൽത്താൻ മാറി. കന്നട, ഹിന്ദുസ്ഥാനി, പേർഷ്യൻ, അറബിക്, ഫ്രഞ്ച് എന്നിങ്ങനെ വ്യത്യസ്തങ്ങളായ ഭാഷകളിൽ അതിയായ പ്രാവീണ്യമുള്ള ഒരു ഭരണാധികാരിയായിരുന്നു ടിപ്പു സുൽത്താൻ. ബ്രിട്ടീഷുകാർക്കെതിരെ ഫ്രഞ്ച് സൈന്യവുമായി ചേർന്ന് യുദ്ധം നയിച്ച അദ്ദേഹം രണ്ടാം മൈസൂർ യുദ്ധത്തിലുൾപ്പടെ പ്രധാനപ്പെട്ട നിരവധി നിർണ്ണായക വിജയങ്ങൾ നേടുകയും 1784 ലെ മംഗലാപുരം ഉടമ്പടിയിൽ ബ്രിട്ടീഷുകാരുമായി ചർച്ച നടത്തുകയും ചെയ്തു.
അയൽരാജ്യങ്ങളെ ആക്രമിച്ചു കീഴ്പ്പെടുത്തിയും, ബ്രിട്ടീഷുകാർക്കെതിരേ സന്ധിയില്ലാ സമരം ചെയ്തും ടിപ്പു സുൽത്താൻ തന്റെ സാമ്രാജ്യം പടിപടിയായി വികസിപ്പിച്ചുകൊണ്ടിരുന്നു. തടവിലാക്കപ്പെട്ടവരോടുള്ള ടിപ്പുവിന്റെ ശിക്ഷാരീതികൾ വളരെയധികം വ്യത്യസ്തത നിറഞ്ഞതായിരുന്നുവെന്നു പറയപ്പെടുന്നു. ബ്രിട്ടീഷുകാരോടെതിരിടാൻ അയൽരാജ്യങ്ങളുമായി ടിപ്പു സഖ്യത്തിനു ശ്രമിച്ചു. ബ്രിട്ടീഷ് ഈസ്റ്റ് ഇന്ത്യാ കമ്പനിയുടെ ഒരു പ്രധാന ശത്രുവായിരുന്നു ടിപ്പു സുൽത്താൻ. തന്റെ ശത്രുപക്ഷത്തായിരുന്ന പഴശ്ശിരാജക്കെതിരെ ബ്രിട്ടീഷുകാർ സൈനികനീക്കം നടത്തിയപ്പോൾ പടക്കോപ്പുകളും സൈന്യവും നൽകി ടിപ്പു പഴശ്ശിരാജയെ സഹായിക്കുകയുണ്ടായി. രണ്ടാം മൈസൂർ യുദ്ധത്തിനു ശേഷം ബ്രിട്ടീഷുകാരുമായി ഉണ്ടാക്കിയ പല കരാറുകളും ടിപ്പു ലംഘിച്ചു. നാലാം മൈസൂർ യുദ്ധത്തിൽ ബ്രിട്ടീഷുകാരുടേയും, ഹൈദരാബാദ് നൈസാമിന്റേയും സംയുക്ത ആക്രമണത്തിനിടയിൽ ടിപ്പു കൊല ചെയ്യപ്പെട്ടു. ഇന്ത്യൻ സ്വാതന്ത്ര്യസമരത്തിൽ ഒരു രാജാവ് പോരാടി മരണം വരിച്ചത് വളരെയധികം ശ്രദ്ധിക്കപ്പെട്ട ചരിത്രസംഭവമായി മാറി.